
PROLOGO 


Den tur pueblo unda e cuido medico institucionalisa ta poco desaroya, hendenan ta 
haci uso di e conocemento cu generacionnan tras di otro a acumula pa loke ta toca 
cuido di hendenan malo y cuido di e hende muhenan na estado. Haciendo e 
investigacion, mi a bin realisa mi e trabou valioso cu un grupo grandi di hende muhe 
a haci den siglo 19 y e prome decadanan di siglo 20, cu nos no mag di lubida. Nan a 
yuda generacionnan di hende muhe trece nan yiu na mundo, realisando nan hopi 
bon cu banda di e banda biologico tin tambe e parti psicologico y di cua nos por siña. 
Como reconocemento pa nan trabou, mi kier haci mencion di nan nombernan. Pa 
esaki mi a consulta e actanan di nacemento cuminsando na 1831 y finalisando na 
1930. Tabata na 1831 cu gobierno a stablece e Registro Civil na Aruba. Por haya e 


nombernan den anexo 3. 


Februari 2005 


Ma si Tay ow ae TES 


ee ee JI 

RESPONSABILISACION 


Constantemente por tende den pueblo y lesa den medionan di comunicacion cu 
Arubianonan ta perdiendo nan custumbernan. E di dos ola di imigracion cu Aruba a 
pasa aden den e delaster decadanan di siglo 20, ta reforsa e sintimento aki. Sin- 
embargo, no tin un conocemento total di e custumbernan manera nan tabata existi 
antes. 


Aki nos ta yega mesora tambe na meta di e investigacion, esta, pa medio di un 
investigacion haya mas conocemento di e custumbernan manera nan tabata existi 
antes. Cu antes mi kier men na cuminsamento di siglo 20, specialmente e periodo 
prome cu a cuminsa sinti den grandi e efectonan di e cambionan cu a cuminsa tuma 
luga na Aruba, debi na e ola di emigracion di añanan 30 padilanti y e cambionan cu 
companianan petrolero a ocasiona na Aruba. Den e investigacion aki mi ta limita mi 


mes na custumbernan relaciona cu nacemento. 


Bou custumber mi ta compronde actonan cu hendenan tin custumber di haci den 
circulonan grandi durante cierto etapanan di bida of rond di cierto dianan special. Ta 
trata di custumbernan di biba, cu hende ta haci di su mes y cu ta pasa di generacion 
pa generacion. 

Den cuadro di e investigacion aki mi a trata di haya datonan relaciona cu cuido 
medico na Aruba manera el a desaroya na Aruba te rond di aña 1950. E informacion 
aki ta yuda nos compronde miho e ambiente den cua e custumbernan rond di 
embaraso y parto por tabata manifesta nan mes. Ta haya resultado di e buscamento 
aki den capitulo 1. 

Den capitulo 2 ta trata e periodo cu e hende muhe ta na estado y e custumbernan 
relaciona cu e periodo aki. Den esaki tambe ta inclui e custumbernan relaciona cu 
preparacion pa dunamento di lus. 

Den capitulo 3 ta trata e parto mes y den capitulo 4 e custumbernan relaciona cu e 
tempo despues cu e yiu a nace. 

Den ultimo parti di e relato mi ta trece mi conclusionnan relaciona cu e investigacion 
aki. 


Pa e investigacion tocante custumbernan rond di embaraso y dunamento di lus a 
haci uso di informacionnan obteni pa medio di historia oral. Den e relato ta haya 
informacion di loke e personanan entrevista a trece dilanti. No necesariamente e 
custumbernan menciona mester conta pa henter e poblacion Arubiano na 
cuminsamento di siglo 20. A haci uso di entrevistanan cu Departamento pa Cultura y 
Educacion di Aruba a realisa cu hendenan grandi den e periodo 1967 pa 1973. A haci 
uso tambe di propio entrevistanan cu diferente hende muhe na Aruba tocante e 
custumbernan manera relata den capitulo 2 te 4. Pa nomber di e hendenan 
entrevista mira anexo 1. 

Un danki ta bai na tur e grandinan, cu a duna mi informacion balioso tocante nos 
custumbernan. Tambe na Pancho Geerman, Olinda Rasmijn, Hubert Maduro, 
kendenan a haci observacionnan critico riba contenido di e prome relato. Na Ito 
Tromp pa su coreccionnan linguistico. Na Maxima Maduro-Werleman pa e trabou di 
coreccion final y lay-out y na Hefe y trahadonan di Archivo Nacional Aruba cu a 


contribui na realisacion di e relato aki. 


Lucia Kelly 

Capitulo 1 


ALGUN INFORMACION TOCANTE SALUD PUBLICO NA ARUBA TE 
ROND DI 1950 


Pa por compronde miho e situacion di antes bou di cua e hende muhe mester a duna 
lus, ta na su luga pa relata algo di e situacion medico na Aruba. Esaki tabatin hopi 
influencia riba e custumbernan di e tempo aya. Pa loke ta toca e cuido medico 
institucional, a haci uso di datonan haya den Enciclopedia di Antiya Hulandes! y di un 
publicacion tocante cuido medico bou redaccion di dr. L.W. Statius van Eps y E. 
Luckman-Maduro.? Tambe a haci uso di un relato na ocasion di 40 afia di existencia 
di Hospital San Pedro? y di informacionnan ricibi di personanan entrevista. 

Mester nota cu ta trata den e siguiente parti specialmente di cuido medico 
institucional. Banda di cuido medico institucional, tur pueblo ta haci uso di 
"naturalesa" como parti di e cuido di salud. Na cuminsamento di siglo 20 Aruba 
tabata conoce esaki na gran escala ainda, como cu e cuido medico institucional no 


tabata mucho desaroya. 
Cuido medico institucional te 1800 den liñanan grandi 


Riba islanan di Antiya Grandi, Spafionan a lanta hospitalnan poco tempo despues di e 
conkista. Nan a tuma medidanan di higiena y di cuarentena (quarantaine) y a manda 
docternan pa e teritorionan descubri, pa nan studia malesa y yerba medicinal. 
Contrario na esaki e cuido y e interes medico di e Hulandesnan pa nan islanan 
conkista den Caribe tabata masha pober. E ciruhanonan na bordo di e barconan 
tabatin un estudio semper limita y e exigencianan pa examennan tabata poco. Na 
1642 nan a pidi pa Corsou: "1 goet barbier met 2 knechts en de medicamenten voor 
de negres". 
! Encyclopedie van de Nederlandse Antillen 1985. 
* Statius van Eps, L.W. en Luckman-Maduro, E. (red.), Van Scheepschirurgíjn tot specialist. 

333 jaar NA Geneeskunde. 1973. 


3 Bisdom Willemstad, Vers/ag bij het 40 jarig bestaan van het San Pedro Hospitaal te 
Oranjestad, Aruba. 1920-1960 van het Bisdom Willemstad 

E posesionnan Ingles y Spano den islanan di “West Indië” (India Occidental) tabatin 
for di siglo 16 respectivamente siglo 18 hospital militar masha bon stableci. Compara 
cu esaki e cuido pa e militarnan Hulandes tabata masha modera. Na afia 1807 a 
traha e prome hospital militar na Corsou, pa intervencion di e Inglesnan*. E 
hospitalnan na Corsou y na e demas islanan Antiyano, na disposicion di e poblacion 
completo, tambe a cuminsa desaroya despues di dos siglo di ocupacion Hulandes. 

Cu tur seguridad e ciruhano di barco (scheepschirurgijn) riba e barconan di West 
Indische Compagnie, como esunnan di prome, a trece na aha 1634 e cuido medico 
Hulandes, e tempo ei ainda simpel, na e teritorionan di Antiya Hulandes. West 
Indische Compagnie cu su ciruhanonan lo pone nan seyo pa hopi aña mas riba e 
trabou medico. 


E prome forma di cuido pa salud publico di West Indische Compagnie pa e islanan 
Hulandes tabata completamente den lus di comercio di catibo. Pa nan tabatin un 
“pokhuis” y un “sweethuys”. Pa e civil- y militarnan no tabatin nada. E prome docter- 
nan, di kende nan nomber ta conoci, tabatin di haber cu e comercio di catibo. West 
Indische Compagnie pues tabata conoce e instituto di docter di catibo na siglo 17 na 
Corsou caba”. 

E comunidad Hudiu-Sefardi recien na Corsou a dicidi pa desaroya cuido di salud pa 
su miembronan. Na fin di siglo 17 nan a laga trece, pa nan hendenan pober y pa e 
personanan kendenan tabata malo, docter- y ciruhanonan Sefardi, originalmente for 
di e arsenal di docternan Spano y Portuges na Amsterdam, kendenan a hui for di 
Spafia y Portugal pa motibo di persecucion®. Nan tabatin por lo menos un docter y 
un ciruhano den servicio. E docternan Hudiu tabata profesionalnan capacita. 

Na cuminsamento di siglo 18 algun docter a cuminsa stablece na Antiya Hulandes 
como medico cu libertad pa traha pa nan mes cuenta. Nan tabata traha mas tanto 
riba e isla mas grandi. Prome cu esei hopi biaha nan tabata den servicio di West 


Indische Compagnie y tabata di origen Hulandes y Aleman’ . 


4 Statius van Eps e.a.: p. 11 


° Idem: p. 41 
5 Idem: p. 41 
7 Idem: p. 42 

Epidemianan 


Antes epidemianan tabata afecta e islanan Antiyano masha hopi. Den siglonan 18 y 
19 a hiba un lucha grandi contra epidemianan di keintura geel y bruela, loke pa 
medio di pasaheronan di bapornan tabata yega for di otro paisnan. E lucha contra 
keintura geel tabata consisti exclusivamente di medidanan di cuarentena, na unda e 
interesnan comercial di West Indische Compagnie y di cierto habitantenan di e 
islanan tabata contrario na e interesnan di poblacion en general riba tereno di salud. 
Contra bruela nan tabata experimenta tambe cu vacunacion. Den esaki Corsou 
tabata, pa su tempo, masha progresivo riba tereno medico. Den e di dos mita di 
siglo 18 Gobierno Colonial a cuminsa un lucha contra lepra cu isolacion obligatorio®. 

Keintura geel of sacamento preto of tambe yama keintura preto tabata un di e 
malesanan di mas mal reputacion den siglonan 17, 18 y 19. E tabata causa di 
infeccionnan di virus y di epidemianan den teritorio di Caribe y ta famia imunologico 
di dengue. Entre 1693 y 1879 ta describi regularmente epidemianan grandi di 
keintura geel na Corsou y Aruba. Specialmente keintura geel tabata un malesa cu 
hendenan tabata teme hopi, cu un cifra di mortalidad halto bou di personanan 
procedente di Europa. E trupanan Ingles tabata conoce West Indié como “the 
soldiers grave”. Specialmente bou di e trupanan den tempo di e Gobierno Ingles hopi 
hende a muri, y pesei hendenan tabata yama e malesa aki na Corsou tambe “Amigo 
di e Curasolefionan”. Mortalidad tabata hopi grandi tambe bou di e trupanan 
Hulandes y riba barconan. Na 1803, por ehempel, e parti mas grandi di e guarnicion 
y tambe tripulacion di e barconan Medusa, Kenau Hasselaar y Ceres, a muri di 


keintura geel. 


Hendenan tabata tene cuenta, cu mas o menos un tercer parti di e guarnicion- of 
tripulacionnan lo no regresa madre patria y cu casi cada hende, denter di algun 
siman despues di yegada, lo ta seriamente malo. 

Keintura geel tabata un menasa pa tur e hendenan kendenan tabata yega nobo nobo 
for di Europa. Barconan a hiba e malesa aki Europa y ta conoci cu na Spaha el a 
causa 60 mil morto na 1800. 


8 Statius van Eps e.a.: p. 6, 41 

Epidemianan a sigui afecta e islanan. Conoci ta e epidemia di bruela cu a afecta 
Aruba na 1862 y e grip Spafio (nan a yama e epidemia aki “kabouter”) cu a afecta 
tur isla na 1918. Di e dosmil casonan na Aruba 31 a muri.? 

Na 1916 director di Servicio di Salud Publico na Corsou ta skirbi cu e keintura geel, 
un tempo e susto pa e posicionnan na West Indie, a presenta su mes solamente den 
algun caso sporadico y cu ta parce cu ta existi un imunidad contra keintura geel bou 
e poblacion di Corsou.!° Na 1967 un docter ta skirbi, cu despues di 1914 no a 
presenta mas caso di e malesa aki, pero cu e peliger di epidemia di keintura geel no 
a pasa ainda, como cu e por bini di afo. Den curso di tempo situacion a cambia na 
Antiya Hulandes y na 1967 e cifranan di malesa na e islanan aki tabata mas abou cu 
esunnan na Hulanda.! 


Compara cu paisnan den becindario e situacion riba tereno di salud na Antiya 
Hulandes, a pesar di esaki, tabata den cierto sentido mas favorabel. Esaki ta debi 
principalmente na e clima seco, cu sin duda tabata di nificacion grandi. Pa motibo di 
e clima aki, por ehempel, no tabatin e muskita di malaria cu a causa riba Tera Firme 
asina hopi victima. Loke a yuda salud publico tambe tabata e introduccion di leinan 
di salud, entre otro e cuarentena di barconan cu tabata yega Aruba for di stranheria. 
Den un teritorio manera Antiya Hulandes, unda tabatin un traficacion comercial 
intensivo y unda hopi epidemia tabata asota e poblacion, medidanan di cuarentena 
tabata necesario. Medidanan di cuarentena tabata ensera isolacion di barco- y 
personanan posiblemente infecta cu tabata bini di teritorionan infecta. Desde 
cuminsamento di siglo 17 caba tabata tuma medidanan general di cuarentena. A 
prescribi e medidanan aki pa Aruba na 1844. 


Cuido medico den siglo 19 


Siglo 19 a trece mehoracion pa Antiya Hulandes, specialmente pa Corsou y 
specialmente pa e hendenan di miho manera. Tabata den e siglo aki cu e asunto di 
hospitalnan a cuminsa desaroya mas riba e isla mas grandi. 

? Statius van Eps e.a.: p. 7 

10 Idem: p. 8, 49 


!! Idem: p. 12 
? Idem: p. 6 

Na 1817 Corsou tabatin 9 docter cualifica pa un poblacion di 12 mil habitante. E 
nuebenan aki a resta despues cu un investigacion a mustra cu di e 15 mediconan 8 
tabatin papelnan valido. E 7 otronan mester a pasa un examen na unda 6 no a logra 
pasa e examen. 

Gobierno colonial a cuminsa hiba un lucha pa proteha e poblacion contra hendenan 
cu tabata eherce medicina sin formacion suficiente. Na 1847 a haci e prome 
operacion bou di narcosis na Corsou. 

Riba e otro islanan e cuido medico di banda di Gobierno tabata laga hopi di desea. 
Na Aruba hospitalnan a desaroya na un forma mas modesto compara cu Corsou. No 
tabata facil pa haya docter, y sigur no pa e islanan pafo di Corsou. Na Aruba un ex- 
sargento, A. E. Schuijk, a drenta den servicio como medico y ciruhano (genees- en 
heelmeester) na 1816. Na Aruba ta conoci tambe Pastor Romero, Jas de Lange y 


despues A. de Hoffman, un ex-solda, kendenan tabata atende hende malo.* 


Den curso di siglo 19 Gobierno Central a sigui structura e cuido medico pa Antiya 
Hulandes. Na 1838 Gobierno a pone ehecucion di medicina civil bou vigilancia di un 
Comision Medico (Geneeskundige Commissie) pa Aruba, Bonaire y Corsou, cu 
specialmente tabatin control riba practica ilegal di medicina.** Solamente esnan 
kendenan a promove na un di e scolnan superior Hulandes reconoci tabata califica; 
tambe oficialnan di salud (officieren van gezondheid) di Marina y di Forza Terestre 
(Zee- en Landmacht) di e rangonan mas halto te na esun di e di dos categoria (2e 


klasse). Tur otro mester a pasa un examen na Corsou. 


Despues di 1863 cuido medico a tuma formanan mas fiho. Como consecuencia di 
abolicion di sclavitud den colonianan Hulandes na 1863, e catibonan libera no tabata 
cai mas bou di responsabilidad di nan ex-dofio. Pa e motibo aki Gobierno colonial a 
haya necesario pa nombra un docter di Gobierno riba cada un di e islanan di West 
Indié. Poco poco a aparece tambe e prome specialistanan, esta e ciruhanonan y 
specialistanan di wowo. 

Na 1874 Gobernador a tuma medidanan importante cu a conduci na reorganisacion 
di salud publico. A bini un Conseho Medico nobo (Geneeskundige Raad), cu entre 


13 Statius van Eps e.a.: p. 42 
14 Idem: p. 43 

otro tabata tuma examen di docter, dentista, boticario y partera .” E Decreto di 
1874 a encarga e docter di Gobierno y di e Conseho Medico cu e vigilancia di salud 


publico. 


For di 1880 tabatin un docter di Gobierno na Aruba. E prome docter aki tabatin e 
cuido di tur e 6400 Arubianonan. Un di e mediconan cu a haya su siñansa pa docter 
(geneeskundige) na Corsou y despues su diploma di docter (artsendiploma) na 
Utrecht, Hulanda, tabata August L. Ferguson, naci dia 21 april 1825 na Corsou.!9 

Por a ripara cu den siglo 19 yiunan di tera tambe a cuminsa interesa den studia 
medicina, hopi biaha na universidadnan excelente den stranheria. Pa nan trabou den 
hospital nan tabatin mester di verpleegsternan cu no tabatin disponibel na Antiya 
Hulandes. Esaki a bira posibel ora cu Iglesia Catolico di Hulanda a manda soeurnan 
pa cuido di enfermonan di e poblacion Antiyano. Na cuminsamento mita di e 
soeurnan religoso a muri di keintura geel. Den un periodo mucho mas despues a 


crea e sifiansa pa enfermeranan na Antiya Hulandes mes. 
Cuido medico na cuminsamento di siglo 20 


Na cuminsamento di siglo 20 poblacion di Aruba tabata haci mas tanto uso di 
yudansa di partera- y curiosonan. Partera, tambe yama frumun, ta un hende muhe 
cu ta yuda un otro hende muhe trece un yiu na mundo. Un curioso, tambe yama 
curandero, ta un hende homber of un hende muhe cu un don special pa cura hende 
di malesa of malestar, tanto di curpa como di mente. E ta haci hopi uso di loke 
naturalesa ta ofrece y mas cu otro hende e tin experiencia den usamento di remedi 
di tera y di practicanan pa cura hende di nan dolo of di nan pena. Den tempo di Lago 
a keda cientificamente demostra cu algun di e remedinan di tera tabata hopi efectivo 
den tratamento di cierto malesanan.!” E curioso ta un persona cu ta traha di buena 
fe y cu no ta pidi mas cu un pago rasonabel.! Pa e cura ricibi, hopi biaha hendenan 
tabata paga cu loke nan cunucu of hofi tabata produci, manera harifia of fruta, pero 


15 Statius van Eps e.a.: p. 43 


16 Idem: p.176 
Informante: A. Kock, ex-trahado di Lago 
Statius van Eps e.a.: p. 87. Mira tambe P. Brenneker, O.P., Volksgeneeswijzen. 

tambe cu loke nan propio cria di bestia tabata ofrece, manera carni di un bestia cu e 


hendenan mes a mata, of cu webo di galifia. 


Den prome mita di siglo 20 cuido medico institucionalisa a cuminsa desaroya mas 
lihe. Pero e Arubianonan a keda haci uso di nan partera- y curiosonan te den afianan 
50. E parteranan cu no a sigui un sifiansa formal, poco poco a keda reemplasa pa 
parteranan cu a obtene un diploma den exterior. E curiosonan si a sigui haci nan 
trabou y te ainda Aruba conoce su hendenan cu ta cura hende, haciendo uso di nan 
don natural. Aki no ta papia di esunnan cu a sigui un sifiansa formal den medicina 
alternativo. E trabou di e curiosonan, sin embargo, no ta bini den publicidad. Tabatin 
curiosonan cu tabata specialmente conoci pa cierto trabounan cu nan tabata haci. 
Asina tabatin curiosonan specialmente pa trata mucha, otronan specialmente pa 
hendenan cu kibra weso. 


Un impulso importante pa reorganisacion di salud publico na Antiya Hulandes na 
cuminsamento di siglo 20, tabata e apertura di Canal di Panama, como cu nan tabata 
spera cu Corsou lo bira un waf di importancia pa tumamento di combustibel.”” Na 
1916 “medicina institucional” a haci su entrada. A lanta e servicio nobo di salud 
publico. ^ Den afianan 1915-1918 reorganisacion di salud publico na Antiya 
Hulandes a tuma luga. Esaki a trece cune cu na 1917 a institui un Comision di Salud 
(Gezondheids-commissie) na luga di e Conseho Medico (Geneeskundige Raad). E 
Comision mester a informa Gobierno riba asuntonan di salud publico. Miembronan di 
ciudadania tambe tabata nombra den e Comision.^! Un ke otro tabata regla den 
decreto di 27 december 1917, number 1003. 

Den su relato den De West Indische Gids, 1919; II, 35, Director di Servicio di Salud 
Publico na Corsou ta skirbi: 

“zoodat het tot nog toe hygiënisch achterlijke Curacao een geneeskundige 
organisatie verkreeg, in menig opzicht het moederland vooruit” 


y e ta finalisa cu 


19 Statius van Eps e.a.: p. 43 
20 Idem: p. 43 
21 Idem: p. 44 

"Inderdaad is dan thans ook het moederland in hygiénisch-wetgevend opzicht ten 
achter bij het kleine Curacao, en bedriegt schrijver dezes zich niet dan zal in de 
naaste toekomst de wetgever in Nederland rekening hebben te houden met hetgeen 
in de kolonie werd tot stand gebracht”. 

Den e añanan entre e dos gueranan mundial (1918-1939) por nota claramente mas 
actividad. Bou di e mediconan general por a topa e fenomeno notabel, e asina yama 
“universalnan”, kendenan banda di nan trabou como medico tabata dedica nan mes 


na entre otro arte y politica. Esaki ta usual na hopi pais no occidental. 
Organisacionnan no-gubernamental 


Te den afianan 30 organisacionnan no-gubernamental a cuminsa lanta. Dia 18 di mei 
1931 a funda e seccion Corsou di Crus Cora. Durante e di Dos Guera Mundial a lanta 
subseccionnan di Crus Cora na Corsou y Aruba, cu tabata cai bou di e comite central 
na Corsou. Ora cu Decreto Real (KB) no. 22 di 30 di november 1956 a drenta na 
vigor, a sera e subseccionnnan di Aruba y Corsou. Cu aprobacion di statuutnan nobo 
a lanta un seccion Corsou y un seccion Aruba, cu tabata resorta directamente bou di 
e directiva central di Crus Cora Hulandes.?? 

Mas despues, dia 15 di october 1941, a lanta Wit Gele Kruis na Corsou. Wit-Gele 
Kruis a desaroya su actividadnan riba tur seis isla di Antiya Hulandes. Na 1943 na 
Corsou y na 1946 na Aruba nan a cuminsa cu cursonan pa futuro mamanan y cu 
atencion medico den barionan. Tambe cu oficinanan di consulta pa muchanan recien 
naci y muchanan chikito, di cua a lanta e prome tresnan na Corsou na januari 1942. 
Dia 8 di december 1948 Aruba a haya un fundacion separa. Cu cambio di statuutnan 
Aruba a haya dia 28 juli 1959 un fundacion nobo: “Stichting voor Volkshygiene Het 
Wit Gele Kruis Aruba”. 

Dia 24 di november 1934 a lanta na Corsou tambe Koningin Emma Stichting, pa 
sosten na leprosonan y nan famianan na Antiya Hulandes. Dia 9 november 1966 a 
sera e institucion pa leprosonan na Corsou. 

Dia 16 november 1949 a lanta na Corsou Prinses Wilhelmina fonds pa lucha contra 
cancer. Dia 20 maart 1956 a lanta Prinses Beatrix Fonds pa sosten na pashentnan cu 


tuberculosis y nan famianan na Antiya Hulandes. 


2 Statius van Eps e.a.: p.108 

Despues di e di Dos Guera Mundial a bini un grupo nobo y grandi di docter y 
specialista cientificamente instrui, bou cua tambe diferente yiu di tera. 

Na 1948 e mediconan a lanta Asociacion di Mediconan (Vereniging van Genees- 
kundigen) na Corsou, cu despues a expande riba Antiya Hulandes. 

Banda di e organisacionnan no-gubernamental, cada teritorio insular a haya, na 
1953, su propio Servicio di Salud (Geneeskundige- en Gezondheidsdienst), como 
consecuencia di Ley Organico di Islanan di Antiya Hulandes (Eilandenregeling 
Nederlandse Antillen - ERNA). Na nivel central a funda tambe un Inspeccion di Salud 
Publico (Inspectie van de Volksgezondheid), cu despues a cambia den Departamento 


di Salud na nivel central. 
Docternan na Aruba 


For di personanan entrevista a haya informacion cu den prome parti di siglo 20 no 
tur ora tabatin docter na Aruba. Pa falta di docter hendenan tabata haci uso di 
servicio di partera- y curiosonan, ora nan tabatin mester di cuido medico. Por 
menciona entre otro Ma Martha Ras di Oranjestad, Ma Mona Rosa di Noord, Buchi 
David Geerman-Maduro di San Nicolas y Buchi Cheppi Peña di Santa Cruz. Y 
hendenan tabata sigui haci uso di partera pa ora di parto. 


Papiando cu hende muhenan tocante cuido medico pa e mama na estado, nos ta 
topa di mes cu nomber di algun di e docternan trahando na Aruba, e prome docter 
Arubiano Horacio Eulogio (Acho) Oduber, kende a nace na 1863 na Venezuela,” 
George R. Hopkins, un Norte Americano, kende a traha como docter di Gobierno na 
Aruba di 1915 pa 1922. Na 1921 a yega Aruba docter Jacobo Eloy Maria (Loy) 
Arends.? Mas despues ta topa cu Jacobo Rudolf (Coco) Arends, kende a bini traha 
den añanan 30 como docter di Gobierno na Aruba.* Docter Jacobo Oduber a traha 
di 1940 te 1956 na Aruba. Na 1916, na Corsou, el a pasa cu exito e examen di 
"genees-, heel- en verloskundige”. Adriaan F. Dussenbroek a traha mas cu 37 aña 
como docter na Aruba (1928-1965). Tambe tabatin Willy Henri de la Fuente, naci na 
23 Encyclopedie NA 1985: p.169 

2 Idem: p.345 


2 Idem: p.41 
2% Idem: p.42 

Paramaribo, Surnam, kende tabata docter di cas na Oranjestad. El a stablece su mes 
na maart 1938 na Oranjestad. Tambe ta haci mencion di Reginald Alexander F. 
Hagens, docter y specialista di cuero. El a traha di 1947 te 1963 na Aruba como e 
prome specialista di cuero. Conoci ta tambe Pedro Idelfonso (Fon) Henriquez, 
director di Servicio di Salud Publico na Corsou di 1926-1939. 

Durante e tempo cu dr. Henriquez tabata director di Servicio di Salud na Corsou un 
ordenansa cu tabata regla ehecucion di practica di profesion como partera 
(Verordening regelende de uitoefening van de praktijk als vroedrouw) a drenta na 
vigor na aña 1934. 

Diferente di e docternan na Aruba tambe a drenta politica, mescos cu nan coleganan 
na Corsou, manera dr. Coco Arends y dr. Adriaan Dussenbroek. Docter Loy Arends 
tabata e prome Arubiano kende a keda nombra como miembro di “Raad van Advies”, 
loke prome cu 1948 tabata yama “Raad van Bestuur”. Gobernador tabata nombra e 
miembronan di e Conseho aki. 

E poco docternan na Aruba tabata biba na Oranjestad. Pero nan tabata tene nan 
consultanan na Santa Cruz, Savaneta y Noord. Gobierno a bini cu reglamentacion pa 
tenemento di consulta den bario y e suma cu docternan por a cobra." Gezaghebber 
ta skirbi den su relato anual di 1910 cu docter di Gobierno ta bishita regularmente un 
bes pa siman e districto di Savaneta. 

Esaki ta duna nos un idea di e situacion riba tereno di salud publico na Aruba y di e 
circumstancianan bou di cua hende muhenan Arubiano tabata haya nan yiu den e 
prome decenionan di siglo 20. 

Na cuminsamento di siglo 20 hendenan mester a bai Corsou pa opera y esun cu 
tabatin manera, por a paga un docter pa bini Aruba. Tin ora hendenan tabata muri 
riba lama baiendo Corsou. Y ora e unico docter, Horacio Oduber, bai Corsou y no 
keda ningun docter Aruba, hende tabata muri prome cu e bolbe. Esaki a pasa cu un 
welo di un di e personanan entrevista. E persona aki ta conta cu e mes a bai 
consulta docter na Corsou y cu e mester a saca paspoort. Esaki a tuma luga mas o 
menos na aña 1934. 

Tabatin un tempo cu transportacion riba lama y tambe riba tera tabata tuma hopi 


tempo compara cu awo. Un sefiora bibando na Oranjestad ta relata cu el a nace na 


27 Mira relatonan anual di gezaghebber di Aruba di e periodo 1900 - 1912 
28 Informante: M. Semeleer-Ruiz 

Santa Cruz hustamente pa e motibo aki. Su mama a bai fiesta di su prima cu a haci 
aña. Tata di informante no tabata kier pa e mama a bai, pasobra e tabata cu barica 
grandi. E hendenan tabata bai Santa Cruz cu garoshi lastra pa burico. E fiesta tabata 
na cas di un tal Nena, banda di misa di Santa Cruz. Net mei anochi ora musica di 
tambu cu guitara tabata resona su mama a haya dolo. E no por a bai Playa mas. 
Despues di 8 dia hendenan a trece su mama Playa, carga den hamaca. Cuatro 
homber a carg'e. Ma Marta, e frumun, a trece e baby Playa carga den su boes.?? 


Hospitalnan na Aruba 


Na Aruba, te cu siglo 19, cuido di hende malo interna den hospital, tabata laga hopi 
di desea.? Na 1870 tabatin un hospital na Cunucu Abou. Riba iniciativa di 
Gezaghebber Ferguson a stablece e prome hospital oficial, unda mas tanto tabata 
trata Europeonan. Rond di 1900 a stablece e di dos hospital oficial den un cas, 
propiedad di herederonan di Guillermito Oduber, banda di e actual Kerki Protestant 
na Oranjestad, dilanti di cas di e prome docter Arubiano. Tempo cu a stablece e 
hospital aki, dr. Horacio Oduber tabata e unico medico. Na 1913 Gezaghebber H.J. 
Beaujon a laga prepara e scol di Gobierno bieu na skina di Emanstraat - Miraflorweg 
na Oranjestad como e di tres hospital oficial di Aruba, cu un capacidad di 13 cama.?! 
Un sefiora naci na 1903 y bibando na Oranjestad ta relata cu dos dama, Shon Dorilla 
y su ruman muhe Shon Minerva di Rancho tabata cuida e enfermonan. Segun e 
mesun informante aki lo a usa e cas di Lindoro Kwartsz pariba di Watertoren pa e 
hospital aki. 


Den e relato tocante 40 aña di existencia di San Pedro Hospital 3 nos por lesa mas di 
e hospital na skina di Emanstraat - Miraflorweg. E tabata un cas cu Gobierno a huur 
den cua por a interna algun hende malo. Segun e relato esaki tabata un 
stablecemento masha primitivo, cu no por a yama hospital. Un directora tabatin e 


vigilancia, asisti pa un “werkster” cu tabata na mesun momento trahado di cushina. 


22 Informante: R. Oduber-de Tobillo 
30 Statius van Eps: p. 99 

31 Encyclopedie NA, 1985: p. 175 
32 Informante: B. Franken 

33 Bisdom Willemstad, Verslag 

No por a papia di cuido higienico. Tabata confia e hendenan malo pa gran parti na 
cuido di famia. 

Den Relato Colonial di 1920 por lesa di e stablecemento chikito aki. Segun e relato, e 
hospital no tabata cumpli ni cu e minimo exigencianan (Het hospitaaltje voldoet zelfs 
niet aan zeer matige eisen). E ta haci mencion tambe di e biahamento pa Corsou den 
caso di malesa. Varios bes tabata sosode cu ta hiba un hende hopi malo Corsou cu 
un barco di bela despues di simannan di malesa, pa busca curacion aya den Sint 
Elizabeth Gasthuis. Docter Hopkins a haci tur intento pa trece cambio. El a bringa e 
caso na Gobierno pero sin exito. Finalmente el a dirigi su mes na Obispo Mgr. 
Vuylsteke, kende dia 23 di mei 1919 a tuma e decision pa yuda Aruba cu un hospital 
miho ekipa. Na september 1920 Aruba a haya Hospital San Pedro di Verona. A dicidi 
di traha un cas nobo pa e soeurnan (Dominicanesnan di Voorschoten) di parokia di 
Oranjestad, despues di cua por a instala e cas di campo na Sividivi como hospital. 
Bendicionamento di e hospital nobo a tuma luga dia 29 september 1920, despues cu 
pueblo a contribui cu f. 3.350 na ocasion di un tombola y bazar. 

Dia 1 october 1920 a interna e prome cuatro pashentnan. Nan a cuminsa cu 20 


cama.2‘ E relato ta describi tambe e historia di Hospital San Pedro de Verona.” 


E companianan petrolero, Lago Oil & Transport Company y Arend Petroleum 
Maatschappij, tambe a traha nan mes hospital pa nan propio trahadonan, unda 
tabata traha docternan Mericano y Hulandes.* Na april 1929 Lago a habri e prome 
hospital, un edificio di palo, riba su propio tereno. Na 1938 Lago a construi un di dos 
hospital pa 5 200.000,- na e parti pariba di e tereno, sigui na 1953 pa un edificio 
moderno di tres piso di 3 miyon dollar?” riba Sero Colebra. E hospital a sera na 1970. 
Na october 1929 Arend Petroleum Maatschappij a habri su mes hospital na Bubali, cu 
a sera na 1943.3 

Segun relato di Obispado di Willemstad, e prome docter cu a bini pa San Pedro 
Hospital tabata dr. Eloy Arends. Despues di dje, dia 13 di april 1928, Arend 
Petroleum Maatschappij a tuma dr. Dussenbroek den servicio y na 1935 e prome 


34 Bisdom Willemstad, Verslag. Statius van Eps e.a.: p. 99 
35 Bisdom Willemstad: Verslag 

36 Statius van Eps e.a.: p. 99 

7 Esso News 29-1-1969 y 27-3-1953 

38 Encyclopedia: p. 175 


Ww 

ciruhano dr. W. Harmsen. Hospital San Pedro de Verona a haya un camber pa saca 
potret (róntgenkamer) na 1940. Na 1945 e hospital tabata conta cu mas o menos 80 
cama. Na november 1945 a bini e prome ciruhano pa San Pedro Hospital, sigui na 
1946 pa e prome internista y e prome specialista di garganta, nanishi y orea (KNO- 
arts). Den e periodo despues di 1954 tabatin e soeurnan (Dominicanesnan), 
kendenan fo'i principio te 1957 a duna un contribucion hopi grandi na e trabounan di 
San Pedro di Verona Hospital. Na 1957 e soeurnan Franciscano di Asten a tuma un 
gran cantidad di funcion over. Segun un carta di november 1994 di Frater M. 
Rietman di Obispado di Willemstad, nan a solicita ademas di e congregacion di Asten 
probablemente tambe otro congregacion di soeurnan.Ü Tabata na 1976 cu a 
construi Hospital Dr. Horacio E. Oduber na Punta Brabo. 


? Idem: p. 175 
# Carta di Fr. M. Wibertus Rietman, CMM, di 2-11-1994, Mira file Salubridad di Seccion di 
Investigacion di Archivo Nacional Aruba 

Capitulo 2 


E HENDE MUHE NA ESTADO 


Secrecia y misterio 


Den e prome decadanan di siglo 20 nacemento tabata rondona pa un totalidad di 
custumber. E custumbernan tabata relaciona cu e mama y e yiu. Nan tabata 
manifesta nan mes for di ora cu e mama sali na estado te despues cu e mama duna 
lus. 

Embaraso y parto tabata rondona pa secrecia, mescos cu tabata e caso Cu 
sexualidad. Tabata existi tambe un cierto temor pa bida di e mama y e yiu. Antes 
salimento na estado y dunamento di lus tabata forma un peliger mas grandi pa e 
mama y e yiu. No ta por nada cu hendenan tabata bisa cu un hende na estado ta 
para cu un pia ‘fo y un pia den graf. 

Salimento na estado no tabata algo cu ta publica mesora. Si e mucha ta bon bini e 
alegria t'ei. Pero como cu hendenan tabata rondona henter e acontecemento ei cu 
un sorto di misterio y secrecia, bo no tabata ripara mucho di e alegria ei. Remarcabel 
ta cu tur cos tabata rondona pa secrecia. Sinembargo, e hendenan di e tempo ei 
tabata para mas cerca di naturalesa cu esunnan di awo. Pero nan tabata hacie algo 
misterioso. Asina e mama tabata drenta e periodo cu e tabata na estado sperando su 


yiu.! 


E hende muhe di edad halto cu poder 


Den literatura nos ta topa cu e fenomeno di e hende muhe di edad halto cu poder 
den famia.? Hende muhenan di mas edad den cierto comunidadnan indigena tabata 
percura pa proteccion di e hende muhe y e mucha. Segun fuentenan, den e 
comunidadnan aki semper tabatin e principio cu sexualidad den esencia ta algo 
inpronosticabel, peligroso y incontrolabel. Como cu hendenan tabata bon consciente 
di e posibilidad di maluso y violencia fisico cu continuamente tabata presente, otro 


! Informante: D. Lacle 
? Entre otro Germaine Greer: Overgang: Over vrouwen en ouder worden. BNA 

miembronan di famia tabata controla e contacto sexual tambe entre partnernan 
casa. 

E hende muhenan di edad mas halto tabatin e tarea pa cuida bienestar di e 
miembronan di nan famia. Segun e estudionan aki, den mayoria comunidad indigena 
hendenan tabata compronde cu specialmente hombernan hoben tabata peligroso y 
cu mester a tene nan aleha di mucha- y di muhenan di otro hombernan, kendenan 
mester disciplina e hombernan mediante educacion, servicio militar of autoridad di 
un patriarca. Y tabata e hende muhenan mas bieu kendenan tabata percura pa 
proteccion di hende muhe y di mucha. Awendia cifranan inkietante tocante maltrato 
y violacion di mucha y di hende muhe ta mustra como si fuera nos comunidadnan di 
awendia no ta logra garantisa e seguridad di mama- y muchanan. E famia nucleo 
chikito, e pareha cu yiu, hopi biaha ta mustra di ta insigur pa hende muhe y mucha. 
Segun algun investigado tin un proceso andando den cua violencia a drenta mas y 
mas den bida familiar. Pa loke ta trata embaraso y parto, tabata e hende muhenan 
mas grandi tambe kendenan tabata cuida e cas di nacemento. E hende muhenan cu 
tabata yuda cu embaraso y parto tabata gosa di respet, y comunidad en general 
tabata reconoce nan autoridad y nan conocemento, pasobra nan tabata sa mas. 


Na Aruba, na cuminsamento di siglo 20, tabata topa cu e fenomeno cu hende 
muhenan di edad halto tabatin un luga central den famia. Den entrevista cu 
personanan, di kende nan famia pa generacionnan largo ta biba na Aruba, ta bini 
dilanti cu antes, hopi mas cu awo, e madushi y tambe e padushi tabata hunga un 
papel sumamente importante den bida di hopi Arubiano. Principalmente e wela, e 
madushi, cu semper ta na cas, tabatin un posicion masha special. Tabata topa cu un 
figura asina den hopi famia. E tabata biba den cercania directo di resto di e famia. E 
dicho “Si bo no tin mama, ta mama wela” ta haya un dimension mas profundo ora 
nos realisa e situacion di antes. Pa hopi hende e wela tabata un di dos mama. E wela 
tabata un persona cu tabata na altura di tur loke ta pasa den cas y cu hendenan ta 
pon’e tambe na altura di hopi cos. Entre e yiu muhe y su mama ta desaroya asina un 
confiansa, cu no tabata existi ni entre e yiu aki y su partner. E palabranan madushi 
of padushi riba nan mes tambe ta duna un indicacion di e luga special cu e 


personanan aki tabatin den e hogarnan Arubiano. 

Mientras mayornan mester a percura pa bisti y alimenta nan yiunan, cu 
generalmente tabata hopi, e welonan tabatin mas tempo pa duna atencion y cariño. 
Tabata hendenan masha stima y aprecia, pa e diferente funcionnan cu nan tabatin 
den e famia grandi. 

Personanan entrevista ta corda e cuentanan fascinante di nan welo- y welanan. Nan 
tabatin mas tempo pa pasa informacion di tradicionnan oral di generacion pa 
generacion. Pero sin duda algun, principalmente e madushi tabatin un luga masha 
special, pasobra e tabata continuamente na cas y tabatin diferente funcion den e 
famia. Tabata e madushinan kendenan hopi biaha tabata sa con pa trata diferente 
malesa, cu e medionan cu nan tabatin na nan disposicion. Con pa trata malesa, 
tabata pasa di generacion pa generacion atraves di e hende muhe na cabes di un 


famia. 


Ainda den nos comunidad Arubiano nos ta haya ehempelnan di hende muhe di edad 
halto, cu e funcion tradicional di e hende grandi. Esaki specialmente cerca e 
famianan unda e tradicionnan por a keda conserva pa mas tempo. 

E funcionnan ta: protector di famia; consehero den asuntonan familiar; esun cu ta 
pasa tradicion- y balornan di un generacion pa otro; esun cu ta tene e famia mas 
tanto uni y cu ta usa su poder pa trata di conduci asuntonan den famia den bon 
direccion y tin ora ta yuda hasta financieramente of ta haci un apelacion riba 
diferente miembro di famia pa yuda uno cu ta den necesidad. Den e casonan aki 
hopi bes famianan ta topa na cas di e welo y wela, pa conta cuenta, hari, yora y pa 
busca solucion pa problemanan den famia. Por haci tur esaki sin cu problema crece 
bai for di man, pasobra ta respeta cas di wela y welo. Unda no tin respet pa welo of 
wela como persona of pa nan cas, tur e funcionnan aki ta bai perdi. E famia grandi 
ta plama for di otro den nucleonan chikito. 


Guia di e mama na estado 


E wela (mama di e persona na estado) tabata e persona clave den guia di e mama 
na estado, pero demas muhenan den e famia tambe tabata cuida e mama na estado. 
Ta tende di casonan, cu den e delaster periodo di e embaraso e homber no ta drumi 


mas den mesun camber cu su casa of compañera. 

Banda di e wela tabatin e partera, tambe yama frumun, kende tabata conseha e 

mama na estado y kende tabatin e tarea pa controla e mama durante su embaraso. 

Tabatin partera cu a sigui un curso organisa pa gobierno, cu a haya e nomber di 

partera di gobierno. Tabatin tambe e parteranan cu a haya nan conocemento di un 

miembro di famia y cu pa medio di propio experiencia a sigui engrandece nan 

conocemento. 

Custumber ta cu e futuro mama ta scoge e frumun cu e ta desea pa yud'e durante e 

parto. Si ta trata di e prome yiu, e ta scucha e conseho cu su mama of otro miembro 
di famia ta dun'e. E punto principal ta cu e futuro mama y e hende muhenan rond di 
dje tin confiansa den persona di e frumun. E frumun mester ta un persona cerca 
kende e mama ta sinti'e comodo. Como cu cada bario tabata conoce su frumunnan, 
e scogencia no tabata trabahoso pa haci. 

Despues di dos pa tres luna na estado e futuro mama ta cuminsa consulta e frumun. 
Sin embargo, den entrevistanan ta bini dilanti, cu tabatin hende muhe cu no tabata 
acudi ni na un partera ni na un docter durante e embaraso, si e no ta nota nada 
particular. E ta warda te na ultimo momento pa haci esaki y pa diferente motibo. 
Otro hende muhenan den e famia, cu a pasa varios bes caba den mesun experiencia, 
ta dun'e conseho y yudansa pa cierto malestar, cu e por haya cerca un frumun of un 
docter. Y como cu semper por presenta un situacion di urgencia, casi semper 
famianan tabata dispone di por lo menos un hende muhe, cerca kende e mama na 
estado por a acudi pa un prome yudansa of conseho, ora no por a haya un frumun 
mesora. Ta trata di hende muhenan di edad halto cu un cierto reputacion den famia, 
pa loke ta trata embaraso y parto. Mayoria famia tabata dispone di un persona asina. 
Ademas e famianan tabata grandi, cu consecuencia cu tabatin diferente hende muhe 
den famia, cu por a considera si e futuro mama mester di atencion special di un 
frumun of di un docter. Un otro motibo pa no acerca un frumun trempan tambe 
tabata, cue mama cu tin varios yiu caba ta confia riba su mesun baloracion di e 
situacion. Hende muhenan cu 3 of mas yiu a lo largo ta considera cu nan sa kico 


embaraso ta ensera y no ta acudi asina lihe cerca un otro hende pa yudansa. 

E luga di e frumun 


Loke ta mira como trabou exclusivo di e frumun ta e asina yama 'drecha barica’, loke 
ta nifica pone e yiu den bon posicion pa e nace bon, tambe e yudansa ora di duna 
lus. Diferente cu awo, cu un docter por dicidi pa haci un intervencion quirurgico, 
antes e frumun mester a trata di preveni di tur forma cu e mucha ta den mal 
posicion ora cu e parto ta bai cuminsa, como cu esaki lo trece bida di mama y yiu 
den peliger. 

Den un entrevista, un partera diploma ta relata cu durante su estudio 'con pa pone e 
mucha den bon posicion’, e por a experimenta con un persona, sin a studia pa 
partera, tabata haci esaki y e tabata hacie bon. E frumun en cuestion tabata bisa di 
tabata haci esaki riba geful. Cu su man e ta fula e mucha y ta bir’e. Di berdad tabata 
trata di drecha barica, pasobra e frumun mester keda hunga cu e cabes pa bir’e 
mand'e boca ‘bou, loke no ta facil. E peliger ta cu e mucha por lora den su mes 
lombrishi. E ta un maniobra di man, cu ta tuma mas o menos dos ora. E frumun ta 
tuma tur su tempo, te ora cu e pone e yiu den bon posicion.? 

Ora e frumun sinti cu e mucha ta den bon posicion, e ta mara e barica na cierto 
forma cu un bruki of un pafia, pa asina e yiu no bolter bai sinta bek. Como cu ora di 
baña tin cu los e paña, e mama mes ta bolbe mar'e of e ta bai tur dia cerca e frumun 
pa e control'e. 

Awendia nos no ta tende mas cu docter of specialista ta drecha barica, aunke nan ta 
haya esaki den nan estudio, segun e informante. Cu e posibilidadnan cu tin riba 
tereno medico pa haci intervencion quirurgico, ta parce, segun informantenan, cu 


drechamente di barica a bai fo'i moda. 
E personalidad dí un frumun 


Como cu e cifra di mortalidad di mama y yiu durante y despues di parto tabata mas 
halto cu awo (mira anexo 2), antes e trabou di un partera tabata exigi di e hende 
muhe cu e ta prepara emocionalmente pa enfrenta cualkier situacion masha doloroso 


y hasta morto na final. Esaki ta haci cu no tur hende por a bira frumun. E frumun 


3 Informante: A. Correa 

mester ta bon di salud y e mester ta mentalmente hopi fuerte. Nan tabata mir'e 
como un persona kende tabatin bida di e mama y di e yiu den su man, yuda pa 
Creador cu finalmente ta dicidi tocante bida y morto. E expresion “Es cu Dios ke” 
tabata continuamente den nan mente y nan tabata usa e mesun expresion aki ora un 
hende bini condoler nan. 

Hunto cu e frumun tabatin un hende muhe grandi den famia cu tabata presente. E 
por tabata e wela of un otro hende cu tin confiansa di e futuro mama. Den ultimo 
caso e por ta e ruman muhe mas bieu, un amiga of un bon bisifia. Esaki ta crea e 
garantia cu ta haci tur esfuerso pa scapa bida di e mama y di e yiu, y cu e futuro 
mama ta sintie den bon man. Tur esaki pa crea un situacion special: un combinacion 
di conocemento di e frumun y di su asistente y di e sosten moral cu ta bini di dos 
hende muhe. Supone cu si pa descuido di e personanan cu ta rondon'e algo por a 
bai robes, anto den e circumstancianan ya menciona, e mama lo no sinti esaki asina 
lihe. Y si mester sosode mes cu e mama fayece, di tur forma tin un hende hopi yega 
presente na e ultimo momentonan. Pues banda di e peligernan mucho mas grandi cu 
awo, di otro banda tabata crea un ambiente den cua e mama por a sintie 
emocionalmente mas sigur posibel, loke tabata crea un ambiente cu ta garantisa un 
bon parto. Ademas e famia tin por lo menos e consuelo cu a haci tur loke tabata 
posibel pa scapa bida di e mama y di e yiu. 

Cu e hende muhenan aki mester tabatin “nervio di hero”, ta keda vocifera den relato 
di algun informante, unda e partonan tabata bai malo y unda e mama of e yiu a 
muri. Mester a tuma accion extremo, unda no por scapa bida di e mucha pa scapa 
bida di e mama. Por ehempel, morto di un mama di un famia numeroso lo tabatin 
consecuencianan hopi grandi pa un y tur. Aki atrobe ta topa cu e luga special di e 
hende muhe di edad halto den e famia Arubiano: pa motibo di su hopi 
experiencianan den bida e por enfrenta situacionnan cu un hende muhe mas hoben 


no por confronta. 


Desaroyonan nobo y e luga di e frumun mina 


Cu binimento di mas docter na Antiya Hulandes den curso di siglo 19, a cuminsa 
drenta conceptonan nobo tocante cuido di mama y yiu y mas conocemento cu por 


scapa bida di e mama y di e yiu. Na 1874 a regla e estudio pa partera. Den 

Publicatieblad number 5 di 1874 tin e condicionnan formula cu cua e partera tin cu 
cumpli den su trabou. Pa haya autorisacion e frumun mester presenta un prueba cu 
el a traha bou guia di un partera diploma (verloskundige) y cu el a yuda den por lo 
menos dies parto normal, den presencia di un partera. Na di dos luga e mester pasa 
un examen dilanti di Conseho Medico. Probablemente pa Aruba no a bini mucho 
control riba ehecucion di e decreto aki. 

Den e di dos decada di siglo 20 Gobierno Central a cuminsa haci pregunta rond di 
funcionamento di e parteranan na Aruba cu tabata eherce nan trabou den e mesun 
periodo aki. Hendenan tabata yama nan parteranan di bon ora, como cu nan no a 
sigui un instruccion como partera, pero cu sinembargo tabata haci un bon trabou, te 
unda esaki tabata den nan alcanse. Den un carta di 24 di october 1913 Gobernador 
ta skirbi Gezaghebber di Aruba, cu den corant el a lesa cu na Aruba tin falta di bon 
partera. Y si esaki ta e caso, e lo kier haya informacion si e docter na Aruba lo kier 


instrui algun persona como partera. 


Segun Decreto di Gobierno di dia 6 di december 1913, dr. Horacio E. Oduber a keda 
encarga pa duna sifiansa den obstetricia (verloskunde) na por lo menos cuatro 
alumno entrante 1 di januari 1914. Den e decreto por lesa, cu ora nan ta basta 
competente, nan lo ricibi un declaracion cu nan ta apto pa actua como partera. 
Esunnan cu obtene e declaracion aki lo ricibi un compensacion di 25 florin.* 

Aruba a cuminsa dispone di loke hendenan tabata yama parteranan di Gobierno, cu 
tabata haya un pago di Gobierno pa nan trabou. Nan tabata traha estrechamente cu 
e docter di Gobierno y tabata consult’e ora ta necesario. Segun informantenan tabata 
trata di 5 partera cu tabata eherce e trabou di partera caba, cual cifra ta cuadra cu e 
cifranan di listanan di profesion di e tempo ei, cu tabata aparece den relatonan anual 
di Gezaghebber di Aruba y den relatonan colonial di e colonia Hulandes den Caribe. 
Segun informantenan tabata trata di Martha Ras, Luisa Tromp-Ras, Checha 
Bermudez-Giel, Serafila Maduro y di un otro persona di Noord. 

Gobierno a keda haci uso di e trabou di e parteranan existente. E prome medidanan 
di Gobierno ainda no a mishi completamente cu e posicion di e hende muhe den 


asunto di nacemento. Algun frumun a haya posibilidad pa mehora nan yudansa na 


* Archivo Gezaghebber na Archivo Nacional Aruba 

mama y yiu y keda haci nan trabou. E ora e habitantenan di Aruba por a scoge entre 
un partera di Gobierno of un otro partera di nan gusto of confiansa. Un informante ta 
conta cu dr Hopkins a sifia su mama e trabou di partera. El a haya un papel cu nan 
tabata yama safe di gobierno. El a traha 28 aña largo riba su mes. Despues cu 
docternan di gobierno a bin cu exigencia cu parteranan mester traha cu un docter y 
no nan so mas, el a bai traha cu diferente docter. Ora cu gobierno a exigi cu 


parteranan cu diploma so por traha, el a stop di traha como partera. 


Den relatonan colonial di cuminsamento di siglo 20 varios bes ta haci mencion di e 
situacion riba tereno medico. E relatonan aki ta haci mencion di falta di cuminda 
saludabel (goed voedsel) y awa di bebe limpi (zuiver drinkwater).” E secura fuerte di 
diferente afia tabata causa hopi caso di mal di stoma y di tripa. Ademas hendenan 
tabata muri di malesanan contagioso, manera difteria y keintura geel. Den relato cu 
ta trata aña 1908 nos por lesa cu tabatin hopi infeccion na tripa 
(spijsverterings"werktuigen"), cu hopi biaha tabatin consecuencia negativo, special- 
mente cerca mucha y anciano.” Si e parto bai bon mes, e peliger pa infeccion di e 
mama y e yiu ta keda grandi. 


Na 1934 Gobierno a haya necesario pa revisa e decreto di 1874 cu tabata regla 
trabou di un frumun y a bini cu un ordenansa nobo reglando ehecucion di e 
profesion di partera, e “Verordening regelende de uitoefening van de praktijk als 
vroedvrouw”. E condicionnan a bira mas severo. Pa por eherce e profesion di partera 
na Antiya Hulandes, e persona mester posee awo un diploma di partera duna na 
Hulanda, Nederlandsch-Indié of Surnam, of e mester a pasa un examen despues di 
un estudio di por lo menos dos aña cerca un medico (geneeskundige) califica na 
Antiya Hulandes y cu el a yuda cu por lo menos 20 parto normal y dos parto 
extraordinario den presencia y bou guia di un medico. Di punto dos no a haci uso 
den practica. Mas despues e parteranan na Antiya Hulandes a haya nan estudio na 
Hulanda of Surnam. Y cu esaki tambe a caba cu e instituto di frumunnan cu tabata 
haya nan sabiduria y conocemento di nan antepasadonan durante hopi siglo. 


5 Mira entre otro Relato Colonial 1901 tocante 1900 
6 Relato Colonial 30-1-1903 tocante 1902 
7 Relato Colonial di 1909 tocante 1908 

Investigacion a mustra cu e frumunnan di siglo 20 tabata sali for di e mesun 
famianan. Si den e famia nucleo no tabatin un hende adecua pa haci e trabou, e 
frumun ta scoge un otro miembro di famia cu si ta mustra di tin e ablidadnan of 
manera nan tabata bisa “e don” pa ta un bon frumun, manera un sobrina of un 
nieta. 

Durante entrevistanan ta bini dilanti cu e parteranan aki ta personanan di confiansa 
pa e futuro mamanan. Tabatin poco docter pa e cantidad di pashentnan.Ta bini 
acerca cu e prome docternan tur tabata personanan masculino, mientras na Aruba 
cuido y guia di e mama na estado tabata un asunto di hende muhe. Acerca ta bini cu 
docternan tabata haci cierto control y tabata yuda mas tanto durante parto, mientras 
cu e parteranan, den mayoria caso, tabata forma un relacion cu e futuro mama for di 
cuminsamento di e embaraso y tin ora ta keda cuida mama y yiu te durante e prome 


dianan despues di parto. 


Te den afianan 50 di siglo 20 e parteranan bieu a desplega un papel importante pa 
loke ta trata nacemento. Y den comunidad nan tabata gosa di aprecio y respet. Ora 
cu Gobierno a cuminsa organisa cuido medico mas y mas na Aruba, poco poco a bini 
un fin na nan posicion importante, cu pa siglonan nan tabata posee den e comunidad 
Arubiano. Sin embargo, cu nan por a mantene un posicion clave den prome mita di 
siglo 20, ta debi tambe na e echo cu e servicio medico na Aruba pa hopi tempo no 
tabata bon organisa debi na entre otro falta di docter, cu e no tabata na alcanse di 
tur hende y cu no tabatin ciruhanonan durante prome tempo cu por a interveni ora 
tabata necesario. A dura hopi prome cu Aruba a haya su prome docter di cas 
femenino, esaki den persona di dr. M.J. Schaffer, un Hulandes-europeo. 


E prome parteranan na Aruba, cu a sigui un estudio di partera den exterior, no 
tabata Arubiano, loke no a facilita e cambio. E muhenan Arubiano mester a surpasa 
un barera pa acepta un partera cu ta strafio pa nan y specialmente un docter 
masculino. Ademas e parteranan profesional y e docternan di cas tampoco, no tur 
ora, por a yuda salba bida di e mama of di e yiu. Despues cu a bini ciruhano cu por a 
opera hende muhe den casonan necesario, hendenan tabata acudi mas lihe cerca un 
medico. Cu aumento di e cantidad di docternan na Aruba y habrimento di e 

hospitalnan di Vicariato, di Lago y di Eagle, e trabou di partera diploma no a haya un 
luga clave den e comunidad Arubiano, aunke nan tabata haci un bon trabou. 

Di un periodo despues nos por nota cu na 1967 tabata traha solamente un partera 
na Aruba, na Corsou, sin embargo, tabatin 14. Parce cu na Corsou e desaroyo a bai 
otro. Cifranan di 1966 di e isla aki ta indica cu den e afia ei e partonan na cas tabata 
ainda 42,6%. Y e impresion tabata existi ainda na 1976 cu na Corsou mita di e 
partonan tabata tuma luga cu partera.® 


Pues si na cuminsamento di siglo 20 partonan na Aruba tabata tuma luga na cas y 
den mayoria caso cu asistencia di un partera, e situacion a cambia drasticamente 
den curso di siglo 20. Un comparacion cu e periodo despues ta sifia nos cu por 
ehempel na 1979 na Aruba parteranan a yuda cu solamente 13% di e partonan. 
Docternan tabata haci e otronan: 35% pa un docter di cas y 50% pa un specialista.? 
E situacion aki tabata henteramente otro na cuminsamento di siglo 20. Na 1981 casi 
tur mucha, mas o menos 95%, a nace den dr. Horacio Oduber hospital. E 
porcentahe di muchanan cu tabata nace cu cesarea tambe a aumenta rapidamente 
den curso di siglo 20. Na 1974 e porcentahe aki tabata ainda 12%, pero na 1980 el a 
subi pa mas di 24 %. Den e cifranan provisional di 1982 esaki tabata hasta 26%.!° E 
camber na cas a cambia pa un gran parti pa un camber den hospital. 

E cifranan aki ta duna nos di conoce cu den curso di siglo 20 e trabou di e 
parteranan a keda asumi casi completamente pa mediconan, mientras e poco 
parteranan cu a resta tabata esunnan cu a sigui un estudio den exterior. Sin duda e 
companianan Lago y Eagle, cu tabatin nan mes mediconan den servicio y cu despues 


a introduci cuido medico pa e famia di e trahado, a contribui den e proceso aki. 


D. Dañe, un informante, ta skirbi como homenahe na Ma Martha lo siguiente: 

" Algun persona, hopi stima y respeta, a yuda cu loke nan tawatin don p'e. Nan a 
muri pober. A lubida riba nan completo. Ta lastima. A keda si hopi disindiente. Nan 
di Playa ta Ma Martha, Kaluchi Grafero, Garibaldi, Buchi Kadeth Smith. 


8 Statius van Eps e.a.: p. 103, 104 
2 Encyclopedie NA, 1985: p. 169 
10 Idem: p. 170, 171 

Saliendo di Playa, bin ariba, pa tur dos banda di camina te Rooi Ma Nonchi, ta tapa 
cu tur sorto di mondi, Pa banda noord dje caminda, bow e palonan di kwigi, ei tin un 
casita biew chikito. Ta atardi, ya solo ta drenta. Pafor di e casita, su pasuid, tin un 
machi masha biew sinta riba un stoel, cu mester steun e na muraja pa no cal. Su 
man drechi ta sosega riba un piedra di mula. Su cabes ta mara cu un lenso di 
"dogostenchi” di tres color, masha usa pe biewnan. Na su boca e tin un pipa biew 
ta huma. Abow banda di e stoel tin un comchi bashi. E a caba di bebe su coffie. Su 
curpa ja ta asina gasta caba, cu e pober ta cabishando cu pipa na boca. Pero awe si 
el no tin ni un fojo di tabaco pe huma, sino ta fojo seco di calbas tin den su pipa. El 
ta pensa riba su temponan di promer aja. Awor e Martha no tin nada pa huma. Na 
Playa no tin un cas, cu e no a conose den su kamber. Den tur el ta tei pe yuda. Awor 
homber y muhernan, cu el a juda trece na mundo, no conose mas. Es yama danki di 
mundo, ta mas malo cu pishi di yewa. I a pensa: Ami a caba di biba. Dios danki, 
masha danki, Senjor. Ta ora di bai drumi. I ta cococha bai paden, bai sosega. 

Su ora a jega. El a bai drumi na pas. Nan a hibe santana lage aja. Tanto bon cu el a 
hasi den su bida. Su bondadnan tur a keda sin balor te dia di awe. Den e mes bario, 
unda el a biba tanto anja, tin algun caja cu nombernan stranhero. Pero no nomber di 
Ma Martha. Ta pasobra el a biba, a muri demasiado pober. Pobernan no ta dii honra. 


Asina no ta e manera di bisa danki mi pueblo”. 


Atencion pa e hende muhe na estado 


Como cu salimento na estado tabatin un secrecia rond di dje, e no tabata algo cu ta 
publica mesora. Nacemento tabata algo misterioso y den esaki no tabata pas un 
ambiente festivo. Hendenan tabata mas bien concentra riba nan mes. Asina e hende 
muhe na estado tabata pasa e periodo den cua e ta na estado sperando su yiu. E ta 
aleha su mes un tiki tambe for di actividadnan publico. E no tabata sali mucho fo'i 
cas. Den e ambiente di secrecia, rondona pa preocupacion y atencion special, e 
futuro mama y e hendenan rond di dje tabata tuma tur precaucion necesario den 
nan bista, pa logra un parto exitoso. 


E hende muhe na estado tabata haya, te unda cu por, un luga special den e famia. E 
tabata haya mas consideracion, y unda situacion economico di e famia tabata 

posibilita esaki, e tabata haya alimentacion extra, por ehempel mas lechi y mas 
papa. No tur ora pobresa general na Aruba tabata duna espacio pa e mama haya un 
dieta special. Sinembargo, hendenan rond di dje, cu por duna algo, ta haci esaki. Un 
custumber cu te ainda ta vigente cerca famianan Arubiano ta pa hiba sopi pa un 
hende cu tin mester di extra alimentacion. Pa esaki ta mata por ehempel un galiha 
cu ta cria na cas mes. Di esaki ta traha un sopi special. 

Mientras e lunanan ta pasando, e futuro mama ta sigui haya atencion di su famia, 
den e caso aki di otro hende muhe. Nan ta yuda cu cierto trabounan, specialmente 
esunnan cu ta mas pisa. Esaki hopi biaha tabata posibel, como cu tabatin mas hende 
muhe den famia cu por bini duna un man, como cu poco hende muhe tabata traha 
pafo di cas. E hendenan financieramente mas fuerte tabata tuma un sirviente den 
servicio, cu pa gran parti tabata encarga cu e trabounan den cas. E futuro mama ta 
informa kende ta e persona den famia of pafo di famia cu ta bin asisti e partera y cu 
lo por keda yud'e cu trabounan di cas y cuido di e mucha(nan) despues di parto. 


E hende muhe na estado ta haya diferente conseho riba kico e por y kico e no por 
haci. Hendenan ta kere cu no ta bon pa e hende muhe, den e delaster parti di su 
embaraso, drumi banda di su casa. Ta prohibie pa drenta sanger of pa scama y habri 
cabes di pisca, pa e tin contacto regularmente cu famia- of conocinan cu tambe ta na 
estado, of pa para ripara algo, por ehempel con nan ta mata un bestia. Tur esaki 
tabatin motibonan nan tras. Awendia nos por bisa cu tur esakinan tabata siribi como 
medidanan pa minimalisa e peligernan durante e embaraso y pa evita cu e yiu ta 
nace cu un defecto, por ehempel cu ta trata di evita relacion sexual den cierto fase 
di e embaraso, cu mester evita cierto trabounan pisa y cu mester evita cu cierto 
tensionnan durante e embaraso lo por dificulta e parto of cu lo por tin influencia riba 
e mucha den barica di e mama. Hendenan tabata kere cu e mucha por nace cu 
cierto defecto debi na cierto emocion of spanto cu e mama a pasa aden. 

Mester tene na cuenta cu antes dunamento di lus tabatin mas peliger cu awo: ora cu 
e mama ta swak, ora e no ta habri suficiente of ora e mucha nace di pia. Banda di 
entre otro drecha barica, hendenan tabata consciente di aspectonan sicologico. 
Mescos cu awo, antes tambe tiramento di barica afo tabata tuma luga. Un 
informante ta conta cu pa esaki hendenan por a bebe warapa di foyo di cierto 


matanan, entre otro di basora preto. 

Generalmente e hende homber tabata hunga un papel marginal durante embaraso y 
dunamento di lus. Semper lo tabatin excepcion riba esaki, unda e tata ta percura pa 
e trabou di cas sigui normal y ta tuma encargo di e yiunan cu e pareha tin caba. 
Pero esaki generalmente no tabata e caso. Y manera un informante ta bisa: E tata 
por ta sintie orguyoso cu e ta bai tin un yiu, pero ta te ei tambe. E ternura cu mester 
t'ei pa su casa y cu por tabata existi den fondo, e no ta mustr'e cu claridad. Pero e 
atencion extra cu e hende muhe tabata haya di e muhenan rond di dje tabata 
compensa un ke otro. 

Custumber tabata tambe cu durante e embaraso caba e futuro mama ta dicidi unda 
e parto lo tuma luga. E parto tabata tuma luga normalmente na su cas mes, pero sa 
sosode tambe cu un hende muhe ta dicidi di bai haya yiu na cas di su mama, ora e 
ultimo aki no por laga su hogar pa motibo di otro compromisonan. Den un caso asina 
esun cu ta na estado ta keda 2 te 6 siman cerca su mama y despues numa e ta 


bolbe su cas. 


Delaster preparacionnan pa e parto 


E tempo ei no tabatin pafia di maternidad manera awo. Nan no tabata haci hopi caso 
di esei pa motibo cu e bistinan ta cosi cu plooi grandi. Nan ta cose e bisti un poco 
mas hancho. Pa sali nan ta bisti saya cu lijfi, manga te na mita, pero e shimis ta 
largo.’ Esunnan cu ta usa saya cu djeki di mara dilanti, ta mar'e mas hancho. E dos 


puntanan ta pasa patras riba otro.’ 


Tempo di hopi pobresa na Aruba, hende muhenan na estado cu no tabatin moda, 
tabata bisti pafia di saco di harifia. Hopi hende tabata bisti esaki. Nan tabata masha 
contento ora cu nan haya un bisti y nan tabata cuid'e bon pa nan no sush'e.” Nan 
tabata bisti tambe bata di paña cu nan por a haya na prijs barata.** 


Segun cu e dianan ta acercando, e hende muhenan den e circulo directo rond di e 


mama ta cuminsa prepara e pañanan cu e mucha recien naci tin mester. Nan mes ta 


11 
2 
13 
14 


Informante: B. Koolman 
Informante: P. Ras 
Informante: I. Vrolijk 
Informante: C. Ridderstap 


m 

cose e brukinan, e clechi cu cua ta tapa e mucha y e pañanan di lombrishi. E 
preparacion no tabata di e grandi ei, como cu e habitantenan di Aruba generalmente 
tabata di poco recurso den e prome decadanan di siglo 20. 

Esnan cu no tin manera, ta haci uso di lakennan bieu pa traha e brukinan cu e baby 
tin mester. Pero tabata custumber cu nan tabata trata di haci e brukinan mas nechi 
posibel. Pesei nan ta corta afo loke ta bon di e laken y ta zom e rand pa e bruki keda 
luci nechi. Tur esnan den famia cu ta gusta cose ta haci e trabounan aki. 

Un paña cu nan tabata duna extra atencion na dje ta e paña di lombrishi, cu tabata 
un paña extra, un sorto di faha, pa faha barica di e mucha, pa e lombrishi no peilo 


bin afo, segun informantenan. 


Pa Arubianonan di e temponan ei tabata hopi importante cu e mucha ta bini, segun 
nan, cu un cabes bunita forma. Pa yuda den esaki nan tabata traha un pechi special, 
cu nan tabata yama ‘keppi’ of ‘kieppi’. Esaki tabata di tela fini pa no lastima e cuero 
suave di e mucha. 

Hendenan tabata haya cu banda di e cabes, cu mester a cuida lomba di e mucha bon 
tambe. Pa e meta aki nan tabata usa e mesun faha di lombrishi, cu nan tabata cose 


un poco hancho. Hendenan ta papia di wanta e wes'i lomba pa e no habri.”” 


Tabata custumber cu ta batisa e mucha despues di dos tres dia caba. Practicamente 
ningun mucha no tabata pasa ocho dia sin cu e ta batisa. Mayornan ta lag'e batisa 
lihe, pasobra e risico cu e mucha por muri tabata presente. Pero ademas tabatin un 
creencia, cu si batisa e mucha lihe e mal spiritonan no tin chens di gana e mucha aki 
ainda. Durante bautismo ta haci e promesa cu ta renuncia na diabel. Tabata trata di 
un tempo unda hendenan tabata kere cu un mal spirito por a bai cu un mucha 
chikito cu ta cana caba. Segun un informante tabatin un Barank'i Bruha, unda spirito 
ta hiba mucha. Un otro informante ta conta, cu den su famia a pasa cu un mucha 
chikito na un forma inexplicabel a sali for di e cas anochi y hendenan a hay'e na un 
distancia basta leu ta cana, aleha for di e cas. E famia a bisa mama di e mucha, cu e 
madrina mester bai misa, resa credo un biaha mas cu e mucha. Pero e credo mester 


ta bon resa. Y berdad, ora cu e madrina a bai misa cune y a resa e credo 


15 Informante: D. Lacle 

exactamente manera mester ta y a haci e promesa atrobe, e mucha no tabata lanta 


sali fo'i cas mas. E promesa ta cu e ta renuncia na diabel.** 


Hendenan tabata kere fuertemente den mal spirito, cu por a haci daño na e mucha. 
Pesei ta cuminsa di trempan cu e preparacionnan pa asina tambe e paña di bautismo 
ta cla ora e mucha nace. Pesei tambe tabata scoge madrina y padrino fo'i trempan. 

E paña di bautismo tabata un paña masha special, traha tambe na un forma special. 
Ta trata mas tanto posibel pa no cremencha riba dje. Catoliconan tabata mira 


bautismo como un punto culminante den bida di un hende. 


Iglesia catolico den e temponan aki tabatin un influencia grandi riba e forma di biba 
di e creyentenan y a introduci diferente regla cu tabatin consecuencianan drastico pa 
e mama cu haya yiu sin casa y tambe pa su famia. Introduciendo e reglanan aki 
iglesia catolico tabata trata di stimula casamento, loke nan a logra tambe na Aruba. 
Compara cu e otro islanan di Antiya, Aruba tabatin un porcentahe mas halto di 
matrimonio.*” Pero no iglesianan so pero tambe Gobierno a stimula matrimonio. E 
mama y su famia tabata pasa den un berguensa grandi, aunke tabatin famia cu 
pensamento mas liberal. 

Si e mucha no tabata yiu casa, e tabata permiti di tin segun lei catolico un madrina 
so si e ta mucha muhe y un padrino so si e ta un mucha homber. E yiu casa tin un 
madrina y un padrino. Tabata batisa yiu di un mama no casa prome cu solo sali. Den 
pueblo nan tabata yama nan yiunan di scuridad. No tabata presenta e muchanan aki 
tampoco na Mama Maria despues di 6 siman. E ceremonia aki cu yama presentacion, 
mescos cu Mama Maria a bai presenta Hesus den tempel, ta cai afo. Den e di dos 
mita di siglo 20 iglesia catolico a deshaci di e reglanan aki. 


16 Informante: D. Lacle 
17 Mira Relatonan colonial 

Capitulo 3 


GUIA DURANTE DUNAMENTO DI LUS 


Ora e mama cuminsa haya dolo di parto, e ta cuminsa haya un cuido rigido die 
famia rond di dje. Den e dianan ei nan no ta dun’e cuminda pisa mas, pero ta 
fortalec’e mas bien cu sopi, mas tanto di bestia chikito. Nan ta bisa cu sopi tin forsa: 
“E no a come den dos dia, pero el a come su bon sopi”. Ademas e hende muhenan 
rond di e mama tabatin e funcion di tene moral di e mama na halto. Esaki tabata den 
bon man cerca e hende muhenan cu a pasa diferente bes caba den e mesun 
experiencia y cu conoce e mama bon, cu su exigencia- y necesidadnan. Un partera 
cu ta asisti hende muhe na hospital y na cas ta remarca, cu na cas tin menos 
cansancio. E ta opina cu e ambiente na cas ta pone cu e mama ta haya su yiu mas 
calmo, si no presenta complicacion cu ta exigi hospitalisacion. E mama y esnan rond 
di dje por expresa nan mes mas liber. Y den un ambiente liber tin oportunidad pa 
papia y conta algo chistoso. Un mama entrevista ta conta cu semper e tabata scoge 
pa haya yiu na cas, mientras cu e por a duna lus na hospital. Motibo di esaki ta cu na 
cas e tin su yiunan rond di dje. Si e no ta na su cas, e lo preocupa mas pa su yiunan. 
E situacion aki ta comprendibel specialmente ora tin tension of problema den cas of 
cu no tin seguridad completo cu e muchanan ta den bon man. Y awendia nos sa cu 
tension ta wanta e parto. Loke tambe por ocasiona tension, ta ora cu e mama, den 
momentonan masha intimo, ta rondona pa hendenan cu no tin su confiansa. E cas 
mester ta completamente keto. Si e parto ta tuma luga den dia, ta pidi e muchanan 
pa Sali pafo. 


Ora di yama e partera, e casa ta haci esaki, den otro caso un otro miembro di famia. 
Mientras cu ta yama e partera, e miembro di famia cu ta asisti e partera, mesora ta 
tuma encargo di trabou di cas y ta prepara tur cos pa e parto. Ademas e ta asisti e 
mama te ora cu e partera of docter yega. E persona aki tambe ta percura pa e 
partera haya algo di come y bebe. Contrario na e docter cu hopi biaha hendenan 
tabata yama te na ultimo momento, nan tabata yama e partera mas trempan y e 
tabata keda mas cerca e mama y tabata bai te ora cu e tin e seguridad cu e mama y 

yiu ta mustra di no ta den peliger mas, cu a baha e mama y su yiu y cu a dera e 
nabor. Tin ora e hendenan di miho manera tabata busca un hende muhe den e bario 
pa durante 8 dia of dos siman yuda cu trabou di cas, parti cuminda y lo demas. Un 
informante ta conta cu e ta corda cu na aha 1938 el a pasa den un experiencia asina 
y cu nan tabata paga e hende muhenan aki f. 1,00 of f. 1,50 pa dia. 

Hendenan tabata paga e partera f. 2,50, f. 5,- of segun nan por of ta regal'e carni, 
galiha, webo, bonchi y maishi. 

Como cu e futuro mama no tabata haya suficiente informacion tocante e parti 
biologico, pa gran parti e mester a sifia di su propio experiencia kico embaraso y 
parto ta ensera. E hende muhe ta hay'e ta entrega su mes completamente na leynan 
di naturalesa. Y manera e dicho ta bisa: Naturalesa tin di obra. 


Sera for di mundo exterior 


E camber unda e parto ta tuma luga ta sera y scur. No por tin coriente di biento den 
e camber. Despues cu hendenan tabata conecta riba red di coriente, no tabata 
permiti pa pone fan of airco traha. Hendenan tabatin miedo pa e mama y e mucha 
recien naci coi biento, manera nan ta bisa. E parto ta tuma luga den un luga scur y 
calor. Nos sa awo cu calor ta preveni calamber (of kramp). Prome cu e parto e 
mama ta mara su cabes cu un pana. Tempo cu no tabatin lus electrico e parto tabata 
tuma luga den claridad di lus di kerosin. Den añanan 70, den barionan mas aleha, 
ainda tabata topa cu esaki cerca e poco hendenan cu no tabatin coriente. Esaki, 
sinembargo, sigur tabata un excepcion. Mientras e partera ta yuda e mama, e 
asistente ta wanta e lampi di kerosin. 


Ambiente intimo 


E hende muhe cu ta bai duna lus tabata aparta su mes completamente di e mundo di 
afo. Hendenan tabata haya esaki un exigencia: cu e hende muhe ta aparta di loke ta 
pasa pafo, cu e luga ta scur y cu no tin boroto. No mester tin ruido pa kita atencion 
di e mama of pa pon'e preocupa pa loke ta socediendo pafo. Un ambiente trankil cu 
hende den cua e mama tin confiansa y cu kende e tin un laso special, ta motibonan 
pakico a tarda asina hopi na Aruba, prome cu e hende muhe Arubiano a cuminsa 

haci uso di hospital, mientras esaki tabata brinda servicio ora di parto. Segun 
informantenan hopi hende casa, casa di trahadonan di Lago, a keda haya yiu na cas. 
Haya yiu den compania di hendenan cu apenas nan conoce tabata algo dificil pa 
surpasa. Despues di tempo a bin cambio den esaki. 


Antes dunamento di lus tabata tuma luga den un ambiente masha intimo. No ta 
permiti ningun hende straño den e camber. Hasta mas, ta permiti solamente 
presencia di e partera y di su compafie. Despues e docternan tambe por a drenta 
den e camber di nacemento. Pero, como hende homber, e docternan tabata 
presente mas tanto ora di duna asistencia durante e parto. No tabata permiti pa e 
casa of compafio di e mama drenta. Un partera ta relata cu ora e homber ta puntra 
pa su casa, e bieunan ta bis'e: No, e no ta permiti di drenta. E grandinan tabata 
domina den e camber di nacemento. Experiencia awendia ta mustra cu e tata kier ta 
acerca, loke ta duna un indicacion cu tabata e hende muhe cu tabata ten'e na un 
distancia. Pero tabata spera si di e homber cu e ta keda den cercania. Presencia si, 
pero na un distancia. Y e hende muhe cu ta bai haya yiu sa esaki tambe. Presencia 
di e homber den cercania tin un influencia positivo riba dje. Un informante ta conta 
cu e dolonan di parto no tabata sigui, mientras e casa tabata na Corsou. Unabes cu e 
casa a yega cas, el a sinti'e hopi mas trankilo y e mucha a nace lihe. Presencia di e 
homber den cas ta trankilisante pa e hende muhe, ta mas comprendibel tambe si 
tene na cuenta cu antes e peliger pa bida di e mama y di e yiu tabata mas grandi cu 


awo. Si algo bai malo, e mama por pidi presencia di su casa. 


Cama abou 


Te leu den siglo 20 tabatin e custumber cu hopi hende muhe tabata haya yiu riba un 
cama di drumi abou. Un partera ta conta cu te den afianan 70 e tabata topa cu esaki 
ainda. E tabata haya su mes na rudia ta haci e parto. Di informantenan mas grandi 
ta haya informacion cu e parteranan mas bieu tabata sinta riba un caha dilanti di e 
mama. Despues cu docternan a cuminsa haci nan entrada den e casnan di 
nacemento, nan tabata prefera pa e mama ta drumi riba un cama halto. Of nan ta 


lag'e drumi riba un mesa. 

Di un informante a haya e informacion cu tin hende tabata mara un cabuya na 
biganan di e cas, na cua e hende muhe por a tene ora e tabata haya dolo. El a wak 
esaki ainda na aña 1933. No a haya e informacion cu esaki tabata un custumber 
general na Aruba. Como cu e partonan tabata tuma luga na cas, tabatin si e 
posibilidad cu e mamanan por a actua mas liber. 


Metodonan pa lanta of calma dolo 


Te den añanan 70 ainda un partera ta experiencia, cu si e mama no habri bastante, 
e hende muhe grandi cu ta asisti durante e parto, ta pidi pa warda. E wela ta cuida e 
mama di tur forma, pa no tin mester di acudi na un specialista pa haci un 
intervencion quirurgico. E partera ta relata con e hende muhe ta pidi pa dun'e un par 
di ora mas. E ta keda traha cu e mama y ta tuma tur e tempo necesario. Regla ta cu 
un partera diploma tin cu avisa un specialista, si 24 ora pasa. Pero un partera a yega 
di experiencia cu na un cas el a keda dos dia ta warda, esaki riba peticion di e propio 
hendenan, te ora cu e sefiora a habri y tur cos a bai bon. Nan ta pidi pa warda cu e 
pensamento, cu un cierto tratamento, cu e mama lo habri poco poco. Nan ta 
cuminsa prepara nan bañonan di yerba y ta baña e señora cune cada pasa tanto 
ora. Nan ta traha nan yerba den un punchera y ta muha e barica cune. Tabatin bafio 
pa exterior y pa interior. Tempo cu hendenan tabatin tubo di awa na cas, tin ora nan 
tabata pone e mama para bou di dush. Ta conoci cu ora bo bafia bou dush, bo ta 
sinti bo alivia. Tambe nan ta duna e mama caneblom pa bebe, cada pasa tanto ora. 
Mientras tanto e trabou di e partera ta pa controla si e presion no ta halto, si e no tin 
keintura, etc. E obhecionnan contra cortamento pa e mucha nace tabata grandi y 


famia di e mama no ta permiti esaki, si nan no ta combenci cu no tin otro remedio. 


Tin hende tabata laga e hende muhe bebe un tiki cognac, serbes of bifia, pero un 
biaha so. Esaki a causa cu tin hende sa bisa cu e parteranan di antes tabata haci e 
hendenan burachi, loke, segun un partera entrevista, no ta e caso. E hende 
muhenan mes ta comenta cu e alcohol tabata yuda nan pa calma of pa haya e yiu 
mas lihe. Loke si nan tabata bebe hopi ta te. Tabatin te pa calma e pashent y te pa e 
pashent habri mas lihe. Asina cu e hende muhe cuminsa haya dolo e ta haya 
solamente algo lihe pa come manera sopi y e ta sigui bebe su te. 

Guia di e mama ora di parto 


E wela cu tabata asisti den e parto, tabatin e tarea special di guia e mama. Un 
partera ta conta di su experiencia cu parto na Cas y hospital. E ta comenta cu na cas 
e mama ta grita menos ora di duna lus, aunke bo por spera otro como cu e ta den su 
propio cas. E guia t'ei. E sefiora grandi ta bisa e mama cu si e grita, e ta haci su mes 
mas dafio y mas problema pa trece e yiu na mundo. Ta un dolo duro, pero bo ta 
balente y bo por pas'e, ta palabranan cu cada bes bo ta tende. Mientras tanto e ta 
caricia su yiu, dun'e masashi y ta apoy'e di tur manera cu e ta haya necesario. E ta 
tene man di e mama den caso cu e mama pidi esei, e ta seca su sodo y tin ora hasta 
papia duro cune ora e ta duna señal di kier entrega. E mama ta acepta esaki di e 
persona en cuestion, pasobra e tin un laso special cune. E wela ta tene cabes di e 
mama y ta gui'e ora di pers. E ta indica e mama ora cu e tin di pers como si fuera e 
tambe ta pers hunto cune. Hasta tin espacio pa conta algo chistoso. Pa kibra e 
tension un poco, bo ta tende e wela bisa: “Ai Dios, ata mi tambe ta haya mi ta 
pusha”. 

E partera ta conta cu e grandinan cu a haya hopi yiu conoce tur e mañanan caba. Y 
den guia di e mama nan ta yuda como si fuera nan ta profesional. Nan no por a haci 
e parto, pero si e guia y tur bon cu tin. Y den esaki nan ta duna e mama curashi p'e 
sigui te na final. 


Ora e mama caba di haya yiu, y te ora cu e nabor no a caba di sali, e no ta permiti 
pa bebe nada. Na hospital nan ta dun'e un boca di awa. E baby tampoco no ta haya 
nada di bebe mesora. Grandinan ta bisa cu mester limpia e stoma prome di e awa di 
e mama cu e baby a bebe ora e tabata den e matris. Nan ta dun'e un tiki awa lou of 
nan ta dun'e un tiki venkelwater. Despues di un par di ora, e por bai na pecho di e 
mama. Hendenan tabata masha preocupa te cu ora e partera saca e nabor. 

Aunke antes tabata atende e mama na cas cu hopi atencion y cariño, tabatin tambe 
hopi dolo y tristesa ora un parto bai malo of cu e partera no a actua na un forma 
adecua. Pero e mama cu ta muri no ta muri riba mesa di operacion, pero den 
presencia di un hende hopi yega na dje y cu ta mustr'e tur atencion y cariño cu e tin 


p'e. Y si e mucha muri, por cumpli cu deseo di e mama pa ten'e, carici'e y pa tuma 

despedida na un manera trankil. No tin pura. E partera y e otro persona di confiansa 
tabata tuma tempo pa regla tur cos, mescos tambe despues di e parto. 


Nace den saco y nace cu helm of sombre 


Den cierto casonan e awa di yiu no ta kibra y e mucha ta nace cu e flishi. Ora cu e 
mucha ta afo e partera ta kibra loke nan ta yama “e saco”. Esaki mester sosode di 
biaha, pasobra si warda un tiki e mucha ta stik. Y como cu antes nan no tabata kibr’e 
of e no a kibra di su mes, nan tabata considera esaki como algo grandi. E yiu cu 
nace den saco ta nace cu donnan special. 

Cu e conocemento cu tin awendia con pa kibra e flishi, ningun mucha no ta nace den 
saco mas. Si awendia un partera of un docter constata cu e no ta kibra y e yiu ta 
naciendo, nan ta kibr’e cu un “halve kocher” of un “vliezenbreker”. Pero como cu e 
parteranan di antes no tabatin e experiencia aki, nan no tabata mishi paden. Nan 
tabata saca e yiu ora e ta biniendo. 

E donnan special cu e mucha por nace cune ta, cu e por mira spirito, e por wak 
suerte y por weita cosnan di den futuro (adivino of waarzegger). Pa e hendenan di 
antes tabata algo grandi si e mucha nace den saco. 

Tin hende tabata yama e saco fortuna. Nabegantenan tabata cumpr’e, pasobra e tin 
suerte, e ta fortuná.! 


Si e mucha nace den saco, anto e partera ta duna e famia, cu pidi, un pida chikito di 
e flishi. E famia ta warda esaki, ta sek'e y ta pon'e den alcohol. Nan ta ward'e bon y 
steril. Ora e mucha crece y ta mira spirito, nan ta hib'e cerca un curioso. Nan no kier 
p'e mira spirito y pa nada mas molesti'e. Den un caso asina, semper e curioso ta 
puntra si e mucha ta yiu di saco. Si ta asina e ta pidi nan pa trece e pida flishi y ta 
lag'e seca. E ta herb'e y ta duna e mucha bebe e awa. Si e famia no tin e flishi warda 
y nan sa di un otro yiu di saco, nan ta manda pidi e otro famia un pida. Haciendo 
esaki nan ta kere di por cura e mucha y segun nan e mucha ta keda cura tambe. Tin 
ora nan tabata warda e flishi aki pa afianan largo. 


! Informante: C. Ridderstap 

Awendia muchanan no ta nace den saco mas, pero cu loke hendenan ta yama helm 
of sombre. Esaki ta e caso ora un pida di e flishi keda riba cabes di e mucha. Nan ta 
bisa cu e mucha aki tambe por mira suerte, por weita den futuro y por wak spirito. 


Dunamento di pecho 


Despues di tanto ora nan ta laga e baby bebe na pecho di e mama. Nan ta bisa cu e 
prome lechi aki ta traha manera un purgashi. Tin hende tabata duna e baby un tiki, 
pero masha nada, di azeta dushi of un poco awa lou. Awa lou ta contra biento. E 
famia mes ta pone e mucha na pecho di e mama pa e bebe y ta controla si tur cos ta 
bai bon. 

Segun un partera, awendia tin cu sifia e mama con pa pone e baby bebe. Segun e 
nos mamanan Arubiano di antes tabata hopi sabi den asunto di parto. Antes tabatin 
e custumber cu un mama ta cria su yiu pa basta tempo na pecho, por lo menos un 
aña, mientras cu 1/2 pa 2 aña tampoco tabata un excepcion grandi. Hasta tabatin 
mama cu tabata duna pecho pa un tempo mas largo ainda. Mas lechi e mama duna, 
mas lechi e pecho ta produci, basta cu e mama ta bon di salud y e ta cuida su 
pechonan bon. 

E hende muhenan tabata cuida nan lechi hopi, bebiendo y comiendo cierto 
productonan. Pa yuda mantene e produccion di lechi, tur dia nan tabata bebe entre 
otro un tiki cacao, lechi di baca of cabrito, pero semper lechi fresco. Y nan tabata 
come cierto cumindanan cu segun nan ta yuda produci lechi. Nan tabata logra keda 


dos of mas aña cu lechi. 


Tin di tene na cuenta si, cu ora cu e mucha bira mas bieu e no ta haya lechi asina 
frecuente mas. Esunnan cu ta duna nan yiu lechi pa varios aña, ta dun'e mainta y 
anochi so. E lechi di mama a lo largo ta bira un suplemento riba e otro alimentonan 
cu e mucha ta haya. Den temponan malo cu Aruba a pasa aden, prome cu refineria 
Lago a trece prosperidad pa Aruba, dunamento di lechi tabata esencial den bida di e 
mucha chikito. Lechi di mama tabata yuda hopi contra malesa. 

Diferente informante ta conta cu nan tabatin masha duele pa kita e mucha for di 


pecho, esaki ora cu e no tabatin suficiente bon alimentacion pa duna su yiu. E tin 

duele di priva su yiu di e lechi di pecho, specialmente ora e mucha ta malo y cu e no 
ta tuma nada otro sino lechi. 

Un informante naci na 1914 ta conta cu el a pasa hopi trabou cu su yiunan y cu e 
tabata laga nan bebe te ora cu nan mes kita. Pero segun e, docternan cu a bini 
Aruba na cuminsamento di siglo 20 tabata haci obhecion contra e dunamento di 
pecho pa tempo largo. Un informante ta conta cu un docter Mericano, a hay'e ta 
duna pecho na un yiu cu tabatin dos afia caba. E docter a rabia y a puntr'e si e no sa 
cu un mucha grandi asina ta mat'e. E mucha, ora el a tende con docter a rabia, no 
kier a bebe pecho mas y e mes a stop. Pero e mama, kende ta bisa cu e tabatin 
masha hopi lechi, no tabata haya esei un problema. Ta duna e lechi den e casonan 
aki banda di e otro cuminda cu e mucha ta haya. Di diferente informante ta haya e 
informacion cu di mas o menos 5 pa 6 luna ta cuminsa siha e mucha come otro 
cuminda. Tempo cu no tabatin boter, e muchanan tabata bebe na copi. Despues a 


cambia pa boter y tetero. 
Mamanan di lechi 


Si un mama no tabatin suficiente lechi di pecho, hendenan tabata trata di tur manera 
pa haya un of mas mama, cu a caba di haya yiu, pa duna e baby pecho. E hende 
muhenan aki tabata conoci como mama di lechi; tambe ta tende mencha. E mencha 
aki no mester ta un famia directo, pero si un hende bon conoci. E custumber di 
busca un mencha a keda existi despues cu a bini lechi special traha pa baby. Un 
informante ta conta cu e sa cu e custumber aki a keda existi ainda rond di aha 1950. 
Tin hende tabata paga e mencha, pero como cu hopi di e menchanan aki tabata bini 
di propio famia, nan tabata paga esnan cu no ta forma parti directamente di e famia. 
Un otro informante ta conta cu hopi mucha den su bario a bebe lechi di dje. Si den 
un famia diferente persona a haya yiu den mesun periodo, e yiu cu no por a bebe 
cerca su mama, tabata haya lechi di pecho for di e diferente otro mamanan. Un otro 
informante ta conta cu el a cria yiu di su ruman na pecho, mientras su ruman mes 
tambe tabata duna su yiu pecho. Pero ora e mucha weita e tanta, e ta baha for di e 
mama, bai cerca e tanta. Probablemente e mama no tabatin mes hopi lechi cu e 


tanta. 

Despues cu mas docter a cuminsa bin Aruba, nan tabata sifa e mamanan tambe con 
pa traha lechi di baca of di cabrito pa e muchanan chikito. Un informante ta 
menciona cu e docter tabata bisa su ruman pa bruha un cuchara di lechi di baca riba 
tres cuchara di awa. Ora cu e mucha ta creciendo ta pone menos awa, te ora cu e 
por bebe mita lechi y mita awa. E mesun informante aki ta bisa cu lechi di carne no 
ta bon pa mucha. 


Antes mamanan di lechi tabata haya un luga special den bida di e mucha. Su famia 
ta cont'e cu tal hende ta su mama di lechi. Esaki ta crea un laso special entre e 
mucha y su mencha. Nan ta papia tambe di ruman di lechi. E mucha ta siña aprecia 
e persona cu no ta su mama y cu a dun'e lechi tempo cu e tabata chikito. 
Adultonan di mes tabata sa di duna balor grandi na e yudansa aki, den un tempo 
den cua mortalidad bou mucha chikito tabata halto y cu den cierto añanan tabatin 
pobresa grandi. E custumber di mama di lechi tabata crea un laso special tambe 
entre e adultonan. E balor di un mama di lechi ta bira mas grandi ainda ora e mama 
muri durante parto. E famia ta gradicido na e mama(nan) cu a yuda scapa bida di e 
baby recien naci. 

Ora e mucha ta chikito e famia ta hib'e cada tres ora pa e mama di lechi; den otro 
caso e mama di lechi mes ta bai na e cas pa duna e baby pecho. Un mama asina ta 
cria dos yiu na pecho anto, esta, su propio yiu y yiu di e otro mama. Segun 
informantenan generalmente hendenan ta tene nan mes na un mama y no na 
diferente mama di lechi. Tin ora sa sosode cu e mama di lechi ta pasa su mesun yiu 
pa botter y ta cria e otro baby so na pecho e ora. 

Hopi hende tabatin e creencia cu dunamento di pecho tabata dificulta e salimento na 
estado. 


Deramento di lombrishi 
Hendenan ta dera e nabor den cura di cas. Esaki ta tuma luga cu masha respet. 
Cobamento di e buraco tabata trabou di e tata. E homber di cas, hunto cu e partera 


of tin ora e partera so, ta der'e. Ora cu e partera yega cas pa duna asistencia ya e 
buraco ta coba caba. For di antemano sa unda nan ta bai der'e. Nan ta lor'e den un 

pida pafia y ta der'e den un buraco basta hundo pa ningun bestia no por sak’e fo'i 
bou tera. Ta dera tur cos nechi. 


Ora e lombrishi cay, hendenan ta warda esaki den boter. Ora e seca ta bini e ritual di 
dera e lombrishi. Ta dera esaki bou di un mata den cura of den cunucu. Tin hende ta 
pone piedra ariba e luga unda e lombrishi ta dera. Algun hende tabata ward'e como 
recuerdo. Deramento di e lombrishi tabata algo cu tabatin su nificacion. Ta 
importante pa sa unda bo lombrishi ta dera. Parteranan di antes tabata exigi pa dera 
e lombrishi. Hende tabata kere cu si bo no dera e lombrishi, e persona no ta bira un 
hende estable y cu e ta bira un hende cu hopi biaha ta for di cas. Den canticanan, 
ainda awendia ta haci mencion di e luga na unda e lombrishi ta dera. E ritual di dera 
lombrishi ainda ta existi den e pueblo Arubiano. 

For di un informante a haya e informacion cu tabatin hendenan cu tabata tira e 
lombrishi na lama. Un sefiora a warda tur y dia el a stop di haya yiu, el a tira tur na 


lama. 

Capitulo 4 


CUIDO Y GUIA DI MAMA Y YIU DESPUES DI NACEMENTO DI E 
MUCHA 


E prome 6 simannan 


Despues di e parto cuido di e mama ta sigui su curso den man di e famia. E ta sigui 
haya un cuido special. E periodo di 6 siman tabatin algo magico cune. Tur cos ta 
depende di e seis simannan aki, si e mama of e yiu lo surpasa e periodo sensibel aki. 
Hendenan grandi ta considera cu e mama ta den su tempo di peliger ainda, su 
matris ta curu, e vagina ta habri, e por haya derame of infeccion y cu e por coi 
biento masha lihe. Tur esaki tabata haci cu nan tabata cuida e mama den un forma 
riguroso. Durante e prome dies dianan e mama mester haya descanso y e no tabata 
permiti pa lanta fo'i cama. E por sinta riba su cama den e camber scur y sera pa aire 
cu ta drenta di pafo directamente den e camber y cu ta circula den e camber. Como 
cu hendenan tabatin masha miedo di dramamento, nan tabata conseha e mama pa 
keda drumi mas tanto posibel durante e prome dianan. 

Nan tabata cuida lombrishi di e baby masha hopi mes. Hendenan ta bisa cu e por coi 
friu na lombrishi. Segun nan ora cu e mucha coi biento na lombrishi, nan ta usa un 


flor di un mata y ta mar'e cu un paña na e lombrishi. 


Tocante e camber scur y sera mester remarca cu mayoria di e casnan cu tabatin na 
cuminsamento di siglo 20 tabata casnan di torto of casnan di piedra cu muraya diki, 
cu tabata hopi mas fresco cu esunnan cu nan a traha despues. Prome cu 
modernisacion a tuma luga den tempo di Lago, hendenan tabata traha nan cas di tal 
forma cu e biento por a circula libremente den e cas. E bentananan chikito di palo, e 
dak halto y e schotnan di e diferente compartimentonan di e cas cu no tabata yega 
te na dak, tabata garantisa un temperatura agradabel den e cas. Ademas hopi hende 
tabata pone un paña (un sorto di cortina) na entrada di e camber na luga di un porta 
di palo. Cu binimento di dak di zim, bentana di glas y plafond abou, e casnan na 

Aruba a bira hopi mas calor cu esunnan tradicional, como cu no tabata tene cuenta 


mas cu direccion di biento y cu e por a circula libremente den cas. 


Un partera ta conta con den afianan 70 ainda e tabata haya cambernan scur y sera. 
Despues di 5 dia e tabata pidi e mama pa lanta cana pa evita trombosis y otro 
complicacion. E no tabata kier a forsa un cambio drastico. Pero e por a ripara antes 
cue wela su cara tabata cambia, como cu e no tabata di acuerdo cu esaki. Pero e 
partera tabata splica e hendenan tocante e problema di circulacion cu por presenta y 
tabata haci un apelacion riba e hendenan pa e mama move mas lihe posibel. El a 
hay'e ta kibra nan lei. Awendia riba e di dos dia mes enfermeranan den hospital ta 
pidi e mama pa bai bafio. Pa e hendenan di antes esaki lo tabata un acto sumamente 


iresponsabel. 


Durante e prome dianan e mama y e baby no ta sali mes for di den camber. 
Hendenan tabata di opinion cu no ta bon pa expone curpa di e mama y di e baby 
recien naci na e biento cu ta bini di pafo. Pesei nan tabata sera e bentananan di 
camber hermeticamente. Nan ta claba e bentana cu paña di bela, cu laken of algo 
otro y paden nan ta keda cu lus di kerosin pa ora di parto y cu bela di cas. 
Aparentemente nan tabata kier a tene tur mal influencia pafo di e camber. Nan 
tabata trata di logra esaki di no permiti entrada di mucho hende den e camber 
durante e prome tempo. Specialmente e prome dianan no tabata permiti ningun 
hende pa drenta den e camber si no ta esnan cu ta yuda e mama y e yiu. E wela ta 
ei mes cerca pa cuida e mama di tur peliger. Ni e homber ta permiti pa drenta den e 
camber. Ora cu e tata kier wak e baby, e wela ta laga e tata mir'e un rato so den e 
porta y bolbe hib'e paden. Si e homber kier drenta un rato, nan ta bis'e cu e no por. 
E homber no ta permiti pa drumi tampoco hunto cu su casa durante e prome 6 
simannan y mester busca un otro caminda pa drumi den cas. 

Durante e 40 dianan e hendenan grandi ta dicidi hopi cos y nan ta mira como nan 
tarea, pa despues di e 40 dianan e mama ta completamente bon di salud. Den caso 
di famianan grandi esaki ta un condision sin mas. Y esnan cu a cuminsa forma famia 
tambe mester ta bon di salud pa enfrenta e trabou grandi cu un famia grandi ta 


trece cune. 

No ta permiti pa e mama sali for di camber e prome 4 pa 5 dia. Durante e dianan cu 
ta sigui e mama ta lanta y por cana den cas. Despues di 15 dia e por bai pafo tambe, 
pero no mucho biaha tampoco. E mama no por a sali tampoco den serena. Prome cu 
solo baha e mama mester ta paden, esaki durante 40 dia. Y e hende muhenan 
tabata cumpli fielmente di esaki. E mucha tambe mester ta paden prome cu 6 or di 


atardi durante e prome 6 simannan. 


Na cuminsamento, y sigur pa e prome ocho dianan, e mucha tambe tabata keda den 
e camber scur y sera, bisti cu su bruki di paha y su flanel. E baby ta den su cama of 
banda di e mama. Despues cu e nace ta bafi'e cu awa lou y ta mara su cabes cu un 
kepi. 

Tabata cuida e mucha pa influencianan malo di pafo. No tur hende por mira e mucha 
ora cu e caba di nace. Un hende, sin tin e intencion di haci esaki, por duna e baby 
hoyada (mal bista of mal wowo), loke ta haci cu e mucha ta bira malo. Nan ta papia 
tambe di wowo skerpi. Hendenan tabata kere cu e mucha chikito no tin resistencia 
contra influencianan negativo cu ta sali di un hende y cu por pasa pa e mucha 
chikito, esaki dor di su presencia y dor di mira e mucha. Si esaki sosode tin di haci 
diferente ritual pa kita e mal influencia. Un informante ta conta cu un docter no por 
yuda e mucha, pasobra e lo no compronde e malesa aki. Ta serca un curioso bo 
mester hib'e. E mucha ta cuminsa keha y ta sera su moketanan. Un curioso ta hum'e 
entre otro cu siencia. Ora e curioso ta huma e mucha, e ta crusa e huma. Pa evita cu 
e mucha ta haya hoyada, ta bistie un contra. 

E cantidad di mucha chikito cu tabata muri tabata halto. Puntrando un informante 
con hendenan di antes tabata pasa den morto di tanto mucha recien naci, e ta bisa 
cu di su propio experiencia, e como mucha no tabata haya esei nada straño, tabata 
algo normal p'e. For di hendenan grandi muchanan ta tende cu un mucha chikito di 
mes ta bira un angelito y ta natural cu esei ta algo bunita p'e. Esaki tabata sirbi di 
consuelo pa e cantidad di mucha chikito cu tabata muri. Ademas deramento di un 
mucha chikito tabatin algo special. Contrario na entiero di un adulto, hendenan ta 
trece flor bibo y ta yena e caha di e mucha cu flor. E mucha ta keda drumi meimei di 
tur e flornan. Morto di un adulto ta yena hende cu hopi miedo, esaki no ta e caso ora 


un mucha muri. 

Despues cu a bini mas prosperidad na Aruba, e cantidad di morto di mucha chikito a 
cuminsa baha. E isla a cuminsa conoce awa di tubo y no tabata depende di awacero 
pa haya berdura y fruta fresco. A bini mas docter y enfermera y hunto cu nan tres 
hospital nobo. Na hospital nan por a pone e muchanan chikito na “awa di bida” 
(infuus), loke a scapa bida di hopi mucha. Ademas hendenan a haya mas 
informacion con pa evita infeccionnan serca e muchanan aki. Segun un informante 
hopi mucha tabata muri di pulmonia. Antes nan tabata bisa cu si un mucha chikito 


haya pulmonia y e scapa, anto el a nace di nobo. 


Cuido di e mama tabata ensera percura pa e haya bon alimentacion durante seis 
siman. E hendenan grandi ta sigui prepara nan sopi pa duna e mama forsa. E tata 
tabatin e tarea di mata un gayito pa asina su sefiora haya un bon alimentacion 
despues di duna lus. Y e homber tin cu percura tambe pa e prome ocho dianan su 
casa ta bon alimenta. Den esaki e ta sigui instruccion di e hende muhenan den cas. E 
hende muhe di edad halto cu a asisti e partera durante e parto ta esun cu ta baha e 
mama y e yiu tur e dianan ei y ta pone e camber na ordo. E partera su trabou ta pa 
bin controla si tur cos ta sigui bon y tambe pa faha e mama. Ademas, despues die 
parto, cuido di e mama tabata ensera cu e mama ta haya un limpiesa interno. E 
hendenan grandi ta sigui traha nan remedinan di tera, y manera nan sa bisa: awa pa 
saca sushi. E yerbanan conoci ta basora preto, loke nan no ta herbe sterki, y rabo di 
cabai. Durante seis siman e mama ta bebe dos copi pa dia. E custumber aki a sigui 


despues cu parteranan tabata duna e mama angua pa e matris sera y pa saca sushi. 


Aunke no algo general, pero tabatin hombernan kendenan tabata haci basta cos pa 
un tempo basta largo den cas. Tin hende ta relata cu despues di e parto, e homber 
ta percura pa e cuminda pa e partera y su asistente y ta keda e ora como un mama 
di cas. Pero esaki den caso cu no tin un hende muhe den famia cu por bini yud'e of 
cu e no tin yiu muhe basta grandi caba den cas cu por a keda encarga cu cierto 
trabounan. 

Si e mama lanta despues di ocho dia for di cama, ta pa cana un poco den cas, pero 
no pa haci trabou. Mayoria parti ta e wela ta bin duna su aporte, pero e mama ta 


keda rondona pa diferente hende muhe pa yud'e cu diferente trabou. Nan ta apoy'e 

y dun'e conseho te ora e mes por para firme atrobe. No ta laga un hende cu a caba 
di haya yiu pa su cuenta. Ta keda yud'e durante 6 siman. 

Despues di 6 siman, si e mucha sinti algo, ta hib'e cerca un curioso of ta laga un 
curioso bini weit'e. E curioso ta e persona specialisa den remedi di tera. Tin ora tin 
partera tambe cu sa hopi di remedi di tera. 


E tenemento di e curpa cayente despues di e parto y pa no expone e curpa na friu, 
tabata pone cu e mama ta mara su cabes cu un paña durante e prome 6 simannan. 
Hendenan tabata kere cu esaki lo preveni cu e mama ta keda sufri di hopi dolo di 
cabes pa resto di su bida. Y si e no haya molester di biaha di esaki, mas despues si e 
lo bai sufri di dolo di cabes, ora e yega 40 pa 50 afia. Ta tapa e orea cu catuna. Tin 
hende muhe cu tabata bisti un mea di catuna durante e prome tempo. Ademas hopi 
hende muhe no tabata laba cabes durante 6 siman. Tin hende cu si tabata haci 
esaki, pero den e casonan aki nan ta tira blachi di cierto mata den e awa cu cua nan 
ta laba nan cabes. Un informante ta conta cu su mama mes sa herbe scobiyo pa laba 
cabes y cu esaki a yud’e. 


Faha barica y faha lombrishi 


Momento cu e mama caba di haya yiu y cu e ta bafia, di biaha e hendenan grandi ta 
bistie e faha. Nan ta mara e faha duro. Na cada banda tin 4 of 6 cabuya. E ta traha 
di paña di saco di harifia, e paña firme di antes, no manera e paña di catuna di awo. 
Hendenan tabata usa tambe e pafia di saco di aros of e cus di antes, basta cu e ta 
un pafia duro. E hendenan mes tabata traha e faha. Ora di bistie nan ta keda vlecht 
e cabuyanan den otro, di manera cu e ta keda duro mara. Pa ultimo nan ta mar'e y 
hink’e bou di e careda cu nan a caba di mara. Segun un partera, docternan di antes 
tabata kere den fahamento di barica. 

Cada biaha cu e mamanan baña nan ta kit’e, y ta tuma nan tempo pa fah'e atrobe. 
Nan ta keda drumi cune anochi. Hendenan ta bisa cu e matris a crece bira asina 
grandi y awo e tin cu bai na su luga bek. Ta tuma un 40 dia pa e bai bek na su 
situacion normal. Anto e faha ta pa yuda den esaki. 

Un partera ta comenta cu aunke e faha ta duro mara, nan ta mar'e di tal forma cu e 


mama no ta haya molester di dje. E mamanan ta bisa e partera cu nan ta sinti nan 

bon cu e faha. Nan mes ta pidi pa mar'e bon duro. E hendenan ta mara e faha fo'i 
banda di e diafragma (middenrif) te na su heup. E no ta molestia su repchinan, como 
cu e ta cai net bou di nan. E faha ta keda 24 ora mara y esaki durante 6 siman. 
Hendenan ta bisa cu como cu e faha ta bon mara, e mamanan no ta core of drama 
(vloei) y no ta perde hopi sanger. 

Pa motibo cu e faha mes ta primi e matris, e ta sera e adernan. Hendenan tabata 


mara e faha tambe cu e creencia cu e ta yuda pa tene e lomba firme. 


Mescos cu e mama ta keda bisti e faha durante 6 siman, e hende muhenan ta keda 
bisti e baby e faha di lombrishi 6 siman largo, maske e lombrishi a cai. Awo ta pone 
un pida gasa so ariba dje, pe ten'e steril. Ta usa e paña di lombrishi tambe, for di e 
creencia, cu esaki lo yuda sostene lomba di e baby. E paña di lombrishi tabata basta 
hancho cosi. Hendenan tabata kere cu e faha ta wanta e lombrishi paden. Mescos cu 
ta pone atencion na cabes di e mucha pa e keda den bon forma, nan ta haya cu e 
lombrishi mester keda bunita paden. Tin ora e lombrishi ta keda sali un tiki. Awo lo 
bisa cu tal bes ta trata di un breuk (hernia) y cu mester hiba e mucha docter. E 
hendenan di antes tabatin nan propio solucion. Nan ta tuma un diesplaca of un 
florin, keint'e un tiki, pon'e riba e lombrishi y fah'e. Despues di dos tres dia e 
lombrishi mester ta aden. Si tin e impresion cu un docter por interveni 


quirurgicamente, e hendenan ta busca prome pa soluciona e problema nan mes. 


Mara cabes di e mucha 


Adelanta hendenan ta percura pa e kepi ta poni cla pa ora e mucha nace. Nan ta 
bistie e kepi y cu masha cuidou ta keda hunga cu e cabes, si e cabes a keda cu un 
punta. Esaki tabata trabou di e partera, wela of bisawela. Ta manera cu nan ta 
moldi'e, manera ora un hende ta traha cu klei. Nan no ta primi e cabes y ta hacie cu 
masha cuidou. Nan ta tuma tur nan tempo pa esaki. Ora puntra kico nan ta haci, 
nan ta contesta: “pa haci e cabes bunita”. Nan ta keda hunga cu e cabes, keda drei 
e den forma di nan man. Y ta keda hacie te ora cu e cabes bira rondo. Despues e 
docternan tabata prohibi esaki. Nan ta haya cu e fontanel ta habri y cu bo no mag 


mishi cu cabes di e mucha. Otro hende ta bisa cu nan tabata hacie cu un paha di 

catuna di tres skina. Cu e catuna aki nan ta moldia e cabes. E custumber aki tambe a 
caba. 


Informantenan ta conta cu ta traha diferente kepi. E kepi tin dos cinta patras y ta coi 
henter e cabes. E repinan mester ta basta largo. Nan ta mar’e patras of riba e cabes. 
Nan ta mare di tal forma pa e mucha no perde rosea, pero tambe di tal manera pa 
duna forma na boca di e mucha. E mucha no por bin cu lip diki. E ta sera e boca un 
tiki. E ta yuda e cara haya forma y yuda e cabes crece normal. 

E mucha ta keda bisti e kepi durante e prome 6 simannan. Como cu hendenan kier 


ta sigur cu e cabes ta haya un bunita forma, nan ta bistie e kepi tur dia y tur ora. 

CONCLUSION 


Na cuminsamento di siglo 20 cuido medico institucionalisa na Aruba tabata masha 
poco organisa. Cuido di hende malo y di hende muhe na estado tabata 
practicamente den man di curioso y partera of tambe yama frumun. Despues cu a 
habri hospital di San Pedro di Verona na Playa y hospital di companianan Lago y 
Eagle den aflanan 20 y cu a cuminsa bini mas docter y enfermera Aruba, e 
influencia di e curioso y di e partera a cuminsa mengua, pero no a caba di biaha. 
Ainda por a sinti nan influencia claramente den afianan 40. E modernisacion cu a 
tuma luga na Aruba, specialmente na cuminsamento di afianan 30, no a kita di biaha 
e custumbernan cu tabatin den e pueblo Arubiano pa loke ta trata cuido di hende 
malo y hende muhe na estado. 

Nos no ta tende mucho mas di e curiosonan. Pero nan t'ei ainda. Curiosonan no ta 
busca publicidad. Diferente cu e curiosonan, e trabou di e partera di cuminsamento 
di siglo 20 si a bin caba, esaki specialmente debi na un decreto di Gobierno di 1934, 
cu tabata exigi un diploma di un estudio pa partera. Esaki a nifica cu e trabou di e 
partera di bon ora a caba. 

E curioso y e partera a haya nan conocemento cu a pasa di generacion pa 
generacion durante siglonan largo. Nan mes ta traha nan remedi di tera y ta traha cu 
cierto forsanan cu nan ta sinti den nan, pa yuda hende malo, y tin ora haciendo uso 
di oracion. Den pueblo nan tabata gosa di respet, cariho y aprecio, pasobra tur 
hende tabata reconoce nan como personanan kendenan a nace cu cierto donnan pa 


cura of pa yuda hende cu ta sufri di cualkier malestar. 


Na cuminsamento di siglo 20 guia di embaraso y parto tabata practicamente un 

asunto di hende muhe y tur esaki den un ambiente di secrecia y misterio. E partera, 

asisti pa un hende muhe grandi den famia, tabata e dos personanan clave den 

henter e 9 lunanan, tambe ora cu e hende muhe duna lus y durante e prome 6 

simannan despues di e parto. E wela (mama di esun na estado) of un otro hende 

muhe, ta esun cu ta cuida e cas di nacemento. Ta trata di un tempo unda e hende 

muhenan di edad halto tabatin un posicion clave den e comunidad Arubiano, pa e 

diferente funcionnan cu nan ta eherce. Banda di e partera y e wela tabatin diferente 

hende muhe cu tabata yuda cu e preparacionnan pa nacemento di e mucha y tabata 

asisti esun na estado den diferente trabou, manera cierto trabounan di cas of 

preparacion di e pahanan pa e recien naci. 

Nacemento tabata algo misterioso y den esaki no tabata pas un ambiente festivo. 

Hendenan tabata concentra mas bien riba nan mes y tabata aleha un tiki for di 

actividadnan publico. Den e ambiente di secrecia, rondona pa preocupacion y 

atencion special, e futuro mama y e hendenan rond di dje tabata tuma tur 
precuacion necesario den nan bista pa logra un parto exitoso. Den esaki ta conta 

reglanan di comemento y bebemento y pa trabounan cu e hende muhe por y no por 
haci. Pero banda di e parti fisico tabatin e atencion pa e parti mental. Hendenan 
tabata kere fuertemente cu cierto sucedido- y emocionnan fuerte por influencia e 
mucha den barica di e mama den forma negativo. Y ta conseha e mama pa no para 
ripara cierto cosnan. Tabata trata di un tempo unda bida di e mama y di e yiu tabata 
core hopi mas peliger cu awo. Hendenan tabata compronde cu pa un embaraso y un 
parto por tabatin exito, esaki tabata exigi cu e mama ta bon di salud y cu e ta 
mentalmente mas trankilo posibel. E hende muhenan rond di dje tabata trata di logra 
esaki mas tanto posibel. 

E tata no tabata directamente envolvi den e preparacionnan pa e parto ni tampoco 
durante e parto, aunke e tambe tabatin su tareanan importante. Tabata spera di dje 
pa e ta den cercania ora su yiu ta bai nace. 

Tabata scoge pa aparta e mama completamente for di mundo exterior ora e dolonan 
di parto cuminsa. E parto ta tuma luga den un luga scur y sera pa biento cu ta bini 
directamente di pafo y cu por circula den e camber. Pa motibo cu ta aisla e persona 
na estado for di e mundo di pafo, ta rondon'e unicamente cu hendenan cu tin su 
confiansa y cu ta bon di salud. E hende muhenan aki ta percura pa un ambiente 
trankilo y pa ta keto den cas. 

E ambiente rond di e mama tabata di vital importancia. E mama tin di haya su yiu 
riba su propio forsa y manera nan ta bisa: Naturalesa tin di obra. Nan ta haci tur loke 
ta na nan alcanse pa e parto, cu tin di tuma luga na un forma natural, logra tambe. 


Despues cu cuido medico a mehora na Aruba y cu por a interveni quirurgicamente 

durante e parto, tabatin hopi obhecion pa esaki. No ta corta sin mas den curpa di un 
hende. 

Un otro punto importante tabata cu tabata tuma tempo pa tur cos. No tabatin pura. 
Mientras e partera ta percura pa e mucha bin na mundo, e wela, cu palabra, ta guia 
e mama den kico e tin cu haci pa facilita e parto. Como cu e partonan tabata tuma 
luga na cas mes, hendenan tabata sinti nan liber pa expresa nan mes. Y den esaki 
naturalmente tin espacio pa algo gracioso. 


Despues di e parto y cu e mama ta den condicion pa haci tal, ta faha barica di e 
mama pa 6 siman. Durante e periodo aki ta keda bisti e baby su kepi y su paña di 
lombrishi. E tenemento di e curpa cayente ta sigui den e prome dianan. Pa e motibo 
aki e mama y e yiu ta keda aparta pa e prome dianan y ta keda sera den e camber 
scur. Hendenan tabata di opinion cu no por expone curpa di e mama y di e yiu 
directamente na e aire cu ta bini di pafo. Ta saca e baby for di e camber solamente 
pa hib'e batisa. Bautismo tabata importante, pasobra durante e bautismo ta haci e 
promesa cu ta renuncia na diabel. Si batisa e mucha lihe e mal spirito no tin chens di 
gana e mucha. Un otro ritual importante tabata e deramento di lombrishi. Hendenan 
ta kere cu un hende lo ta mas estable si dera su lombrishi banda di e luga unda el a 


nace. 


No ta tur hende por a mira e mucha ora e caba di nace. Un hende por duna e mucha 
chikito hoyada. Hendenan ta sali for di e idea cu e mucha chikito no tin resistencia 
contra influencianan negativo cu ta sali di un hende y cu por pasa pa e mucha 
chikito, esaki mediante su presencia y mirada. Si esaki tuma luga tin cu haci 
diferente ritual pa kita e mal influencia. 

E aspecto di tene e curpa cayente pues ta sigui despues di parto. Ta evita pa e 
mama y e yiu sali den e prome seis simannan den serena. Prome cu solo baha nan 
mester ta paden. 


E 40 dianan despues di parto tabata algo magico unda e mama y e yiu ta keda haya 
cuido special. Tabata considera cu e mama y e yiu ta den un periodo critico ainda y 
cu ta te despues di 40 dia curpa di e mama ta den condicion atrobe pa por reanuda 
su trabounan di tur dia. 

Pa e yiu tabatin e instituto di mama di lechi. Si e mama no tin suficiente lechi, ta 
busca un otro mama pa duna e mucha lechi. E mamanan tabata alarga e 
dunamento di pecho mas tanto posibel. Lechi di mama den bida di e mucha chikito 
na cuminsamento di siglo 20 tabata esencial, specialmente den temponan di secura, 
falta di cuminda fresco y bon awa di bebe. 


Despues cu a habri hospital San Pedro na Oranjestad, Lago Hospital na San Nicolas y 
hospital di Eagle na Bubali y cu a cuminsa yega mas docter y enfermera Aruba, a 
surgi ideanan nobo tocante tratamento di hende muhe na estado, parto y cuido 
despues di dunamento di lus. Y a cuminsa logra scapa bida di mas mama y nan yiu, 
entre otro pa medio di intervencionnan quirurchico y di ponemento di un mucha na 
infuus. Ademas a bini mas conocemento tocante higiena, loke por a evita cierto 
infeccionnan. 


Cu Decreto di Gobierno di 1934 a bira casi imposibel pa un hende sin diploma di 
partera of enfermera yuda durante parto. E parteranan bieu di Aruba a cumpli caba y 
na nan luga a cuminsa yega primeramente e partera- of enfermeranan cu a sigui un 
estudio den exterior y hunto cu nan tambe no-Arubianonan. Tabata mas tanto dene 
di dos mita di siglo 20 cu Aruba a haya su mes partera- y enfermeranan Arubiano. 

Cu e desaroyonan nobo na Aruba a yega un fin na trabou di e parteranan bieu. Sin 
embargo, e idea cu hendenan tabatin rond di embaraso y dunamento di lus a keda 
basta fuerte den e prome mita di siglo 20. Pero den e di dos parti di siglo 20 e 


custumbernan cu tabata rondona un nacemento a cuminsa mengua. 


Mientras cu na cuminsamento di siglo 20 nacemento tabata un asunto di hende 
muhe, den e di dos mita di siglo 20 a envolve mas hende homber den cuido di e 
futuro mama, durante e parto y den cuido di e mama y e yiu despues di parto. Na 
1979 parteranan tabata efectua solamente 13% di partonan na Aruba. Docternan 
tabata haci e otronan: 35% pa un docter di cas y 50% pa un specialista. Na 1981 
casi tur mucha, mas o menos 95%, a nace den dr. Horacio Oduber Hospital. E 
porcentahe di muchanan cu tabata nace cu cesarea a aumenta rapidamente den 
curso di siglo 20. Na 1974 e porcentahe aki tabata ainda 12%, pero na 1980 el a 
subi riba 24%. 

A bini un fin na e custumber cu ta hende muhe so tabata domina e cas di 
nacemento, y tambe na e secrecia y misterio cu tabata rondona e nacemento. 
Mientras antes tabatin mas atencion pa e parti mistico, awendia tin mas atencion pa 
e parti biologico. Sinembargo, tin un tendencia internacional y na Aruba tambe, di 
studia loke por siña di pasado. Cierto cantidad di hende muhe ta scoge 
conscientemente pa un parto na cas, na unda nan por sinti nan mes trankil. Nan ta 
scoge pa e hendenan cu nan ta desea pa ta rond di nan ora nan ta duna lus. Mas y 
mas nan kier tuma rienda di e proceso di nacemento y e cuido despues di 
nacemento. 

Anexo 1: Nomber di entrevistadonan 


Entrevista pa Departamento pa Cultura y Educacion: 


Ignacia Vrolijk =- C-18 
Basilia Koolman = C23 
Julio Maduro - C-28 
Rosalia Oduber-de Tobillo - C- 32 
Angelina Ras - C-33 
Hermana Ras-Schwengle - C- 34 
Catharina Ridderstap - C-35 
Pancrasia Ras s C= 36 


Entrevistanan pa Seccion di Investigacion di Archivo Nacional di Aruba 


Anselmo Kock - 1-17 
Bibi Franken = I-80 
Maria Semeleer-Ruiz - I-90 
Maria Semeleer-Ruiz - I-92 
Digna Lacle - I-166 
Dooi Dañe - I-170 
Asuncion Correa - I-179 
Margaritha Pourier - I-180 
Syra Maduro - I- 181 
Titi Tromp - I- 220 

Anexo 2: Cifranan di morto 


| 1900 1901 
EG B cantidad BELT E ca MELLE 
absoluto absoluto absoluto absoluto absoluto 


qnm 


Fuente: Registronan di fayecimento di Oficina di Registracion 


For di e cifranan por saca afo cu mortalidad bou di muchanan te 15 afia tabata hopi 
halto. 


| 190 | 1901 1905 | 1915. | | 1926. | 


cifranan cifranan cifranan oa nan es nan 
absoluto absoluto absoluto absoluto absoluto 


naci m 
morto 
158 51.1 193 54.5 
0-15 


Fuente: Registronan di fayecimento di Oficina di Registracion 


Compara cu un periodo mas despues (di dos mita di siglo 20) nos por mira, cu morto 
prenatal, bou cua ta compronde e cantidad di muchanan naci morto of cu a muri 
durante e prome siman di nan bida, tabata pa Aruba 22 na 1974 y 19 na 1979. 
Morto bou di muchanan recien naci (zuigelingensterfte), morto durante nan prome 
aña di bida, tabata na 1981 un total di 12 pa 1000 muchanan naci. Enciclopedia 
A.H.: p. 175. 

Informacion di 1980 y 1982 ta mustra cu por yama morto prenatal na Aruba, den 


relacion cu otro paisnan di Caribe, abou. 

Anexo 3: Nomber di parteranan 


Nomber di parteranan di siglo 19 


Nota: Pa no haci uso constantemente di e Registronan di Nacemento, Casamento y 


Morto, Archivo Nacional Aruba a haya yudansa di un boluntario, pa skirbi e actanan 


over. Tur esaki pa facilita e trahamento di un stamboom y pa no cada biaha tin di 


consulta e archivonan bieu. Pero no a skirbi tur e informacion over, pero esun 


necesario pa e investigacion di un stamboom. Den cierto añanan a skirbi nomber di 


esunnan cu a bai duna op nomber di e mucha recien naci. No a skirbi nomber di 


esunnan cu a bai duna op den e periodo 1885-1910. 


Consultando e informacionnan na Archivo Nacional, cu no ta e actanan original, ta 


bin resulta lo siguiente: 


Hopi di esunnan cu tabata bai duna op tabata partera. 

Ta skirbi den cierto caso nomber y fam di e parteranan na diferente forma, 

algo no usual na Aruba so, pero tambe na otro paisnan. Tin ora ta dificil pa 

distingui cua ta corecto of incorecto. Tin ora ta menciona nomber di soltera, 

tin ora fam di casa. 

Ta haya tambe edad di e partera menciona. Pero aki tambe ta menciona 

diferente edad pa mesun persona den diferente acta. 

Den e periodo 1831-1842 no a topa tras di ningun nomber e anotacion cu e 

persona ta un partera. Pues ta bien posibel cu cierto nombernan no ta 

aparece den e lista cu ta sigui. 

Mayoria bes e partera ta bai duna op nomber di un mucha, di kende su 

mayornan no ta casa. Pero ta topa tambe cu muchanan di kende nan 

mayornan ta casa. 

Tin ora ta topa cu un nomber di un hende cu e anotacion cu e ta partera, 

mientras e nomber a aparece prome caba den un acta, pero sin e anotacion 

aserca cu e ta partera. Aki por ta trata di mesun persona of di dos hende cu 

mesun nomber. 

Den e actanan di 1885-1910 na Archivo Nacional Aruba no tin e nombernan 

skirbi di e personanan cu a bai duna op, di manera cu cierto nombernan por l 

ta falta den e lista. Lo por haya e nombernan aki si den e actanan original na 
Bureau Burgerlijke Stand en Bevolkingsregister. 


Un persona cu ta interesa pa investiga si un antepasado di dje tabata partera, 


mester investiga e afianan den cua e persona tabatin entre 25-80 aña of te e aha di 


su fayecimento, si el a muri prome cu 80 aha. E edad di e parteranan menciona den 


e actanan ta mas tanto alrededor di 40 pa 80 afia, cu algun excepcion di 25-40 aha. 


A dicidi lo siguiente: 


Den e lista cu ta sigui ta skirbi nomber y fam di e parteranan, manera cu nan 
ta skirbi den e actanan. 

Ora tin indicacion cu ta trata di e mesun persona, ta type e nomber aki den 
letternan schuin bou e prome nomber. Un investigacion mas amplio, cu no ta 
pas den cuadro di e investigacion di custumbernan rond di embaraso y 
dunamento di lus, lo por duna mas claridad. 

Den e lista ta menciona solamente nomber di hende muhenan cu a bai duna 
op nomber di un mucha, tras di cua ta menciona cu e ta partera. Tin mas 
hende muhe sa duna op, pero sin cu ta menciona cu nan ta partera. 
Probablemente e personanan aki ta un miembro di famia of un conoci. 

Pa haya un idea ki tempo mas o menos e hende muhenan tabata haci e 
trabou di partera ta menciona tras di cada nomber, aha y number di e acta, 
unda pa prome biaha e nomber di e persona ta aparece cu e anotacion cu e 
ta partera. Por ehempel 1843-59: ta haya e nomber di e persona pa di prome 
bes menciona den e Registro di afia 1843 y e acta di nacemento tin e number 
59. Por bien ta, cu e tabata partera prome cu e aha aki. 

di e acta di e acta 


Aaps, Anna Regina 1869-32a Calatayud, Anna Statius 1870-27 
Aps, Anna Regina 1870 - 100 Calatayud, Anna Statia 1872-9 
Calatayud, Anna Stacia 1872 — 221 


Albertsz, Anna Maria 1872-10 
Callama, Maria Francina 1848- 5 
Cayama, Francina 1854 - 59 
Cayama, Maria Francisca 1856 — 11 
Cayama-Geerman, Francina | 1858 — 47 


Cayama, Fransina 1859-27 


Almariet, Constancia 
Almarie, Constancia 


1870 - 75 
1872 - 110 


Almariet, Maria Jacomina 1873 - 57 


Angela, Martha 
Colina Angela, Martha 


Caster, Petrona 1851 - 74 
Castro, Petrona 1858 — 28 
Castro, Maria Petrona 1860 - 112 


1882 - 152 


Anna Benito 1855 - 35 


de Castro, Maria 1847 
de Castro, Juana Maria 1857 — 102 


Anna Catharina 1855 - 32 


Arends, Anna Regina Cayama, Chencha 1853 - 47 
Cayama, Chenché 1854 — 72 
Cayama, Thentje 1854 — 97 
Cayama, Tentje 1856 — 57 


Callama, Chenché 1857 — 56 


1883 — 121 


Arends, Maria Helena 1860 - 77 


Arends, Maria Regina 
Arendsz, Maria Regina 
Ars, Regina 


1869-79a 
1881-1 
1881 - 58 


Comenencia, Anna 1853 - 55 
Elisabeth 
Comenencia, Elisabeth 1854 - 81 


Arends, Anna Poulina 
Arendsz, Poulina 


1849-77 
1853 — 42 
Comenencia, Maria Petrona | 1857 - 61 


Arends, Elisabeth 1854 — 109 


Croes, Anna Catharina 1865 — 130 


Arendsz, Maria Regina 1843 — 59 
Croes, Anna Cornelia 1854 — 18 


Croes, Cornelia 1856 - 35 


Bermudez, Anna Faustina 1884 - 100 


Bislik, Bernadina 
Bisslip, Bernadina 


1870 = 132 Croes, Clementina 1855 - 54 


1871 - 156 
Croes, Elisabeth 1864 - 86 


Boekhoudt, Anna Maria 
Boekhoudt, Maria 
Boekhout, Maria 


186 - 125 
1866 - 123 
1867 - 58 


Croes, Maria Inees 1859 - 56 
Cruz, Maria Inees 1861 - 158 
Croes, Ignees 1863 - 28 
Croes, Maria Ignees 1865 — 92 


Boekhoudt, Catharina 1884 — 39 


Boekhoudt, Helena 1857 -3 Croes, Maria Mercelina 1871 — 157 


Boekhoudt, Johanna 


1855 - 8 Croes, Sarah 1854 - 87 


Boekhoudt, Maria Elisabeth Le Croix, Maria Louisa 1861-4 
La Croix, Louisa 1863 — 30 


La Croix, Maria Louisa 1863 — 66 


1868 - 163 


Boekhoudt, Mietje 1865 - 123 


Britten, Maria Elisabeth 1868 - 56 de Cuba, Maria 1854 - 49 


Bylo, Clarisa 1881 - 20 


|. 

Fam y nomber Afia y number 


di e acta 


Fam y nomber Afia y number 


di e acta 


de Cuba, Anna Catharina 1865 - 34 Henriquez, Marcelina 1883 - 218 
Damiana, M. Merselina 1883 - 79 Herms, Anna Sara 1872 - 38 
Danja, Maria Andrea 1858 - 18 Hernandez, Anna Fermina 1882 — 110 
Danje, Petronilla 1882 - 93 Hiroms, Maria 1860 - 115 
Danje, Petronilia Hieroms, Maria 1860 — 127 
Hiroma, Maria 1863 - 29 
Dias, Susanna 1857 — 79 
l Hieronimo(a), Helena 1858 - 54 
Dirksz, Maria 1883 - 48 Hironimo(a), Helena 1858 — 72 
Eman, Maria Lucia 1853 — 61 Hironimo, Maria 1862 — 27 
Hiroma, Maria 1864 — 47 
Everon, Cleantis 1883 - 195 Hieronimo, Maria 1867 - 41 
Heronimo, Maria 1868 - 50 
Faro, Rafaela 1884-171 Geronimo 1874 — 3, 40 
Flemming, María 1883 — 89 Hofijn, Maria Ogenia 1857 - 35 
Franken, Anna Cornelia 1853-5 De Hoffmann, Alexander 1858 - 90, 
vroedheer 
Franken, Maria Helena 1854 - 88 
Jacobs, July 1854 - 115 
Franken, Maria 1881 — 171 
Jansen, Leonora Christina 1859 - 86 
Franken, Pieternella 1881 - 29 
Jironimo, Maria Helena 1847- 3 
Geerman, Anna Maria 1871 - 192 Jironimus 1847 - 39 
Gironimo, Helena 1849 - 46 
Geerman, Francina 1858 - 55 Jironimo, Helena 1850- 1 
Peronimo, Helena 1858 - 50 
Geerman, Johanna 1854 - 40 
Kamp, Emilie 1881 - 120 
Geerman, Maria Magdalena 1866 - 29 
Kelly, Anna Faustina 1884 - 199 
Geerman, Maria Rosa 1856 - 45 
Kelly, Anna Regina 1881 - 133 
Geerman, Paulina 1884 - 198 
Kelly, Maria Elisabeth 1855 - 70 
Geerman, Serafina 1865 - 89 Kelie, Maria Elisabeth 1854 - 108 
Geerman, Sarafina 1870 — 140 
Kirindongo, Anna Benita 1854 — 105 
Gonzalez, Eustacia 1884-17 
Klark, Maria Celestina 1872 - 89 
Gonzalez, Sara 1871 - 186 
Gonzales, Sarah 1873 - 80 Klepper, Maria Celestina 1872 - 49 
Gosie, Roza 1872 — 142 Kock, Anna Francina 1881 — 95 
Helena Altavista 1856 — 14 Kock, Jacoba 1881 — 75 
Henricus, Maria Rita 1865 — 113 Kock, Johanna 1884 - 69 


tl 

di e acta di e acta 


Kock, Maria Concepcion 
Kock, Maria Concesion 
Kock, Maria 

Kock, Theresa 
Koolman, Johanna 
Lacle, Anna Christina 
Lacle, Helena 

Lamper, Francina 


Leon, Sara 


Limonier, Maria 
Lumonier, Maria 


Lopez, Clara 
Maatje, Petrona 
Maduro, Anna Catharina 


Maduro, Anna Clara 
Maduro, Clara 


Maduro, Jacoba 
Maduro, Maria Jacoba 


Maduro, Johanna 
Maduro, Maria Martha 
Maria Magdalena 

Maria Mercelina 

Maria Merced 

Martes, Seferina 

Martijn, Anna Catharina 
Martijn, Maria 

Martins, Maria Magdalena 
Martin, Maria Magdalena 
Martins, Magdalena 
Martin, Magdalena 


Martin, Maria Margaritha 


Martin, Maria Mercelina 


1847 - 64 
1858 - 70 
1860 - 59 
1865 - 55 
1851 —49 
1865 - 188 
1882 - 37 
1872-5 
1863 - 64 


1860 - 24 
1860 — 90 


1862 - 48 
1869 — 66 a 
1870 - 31 


1861 - 164 
1862 — 87 


1868 - 9 
1872 - 193 


1851-42 
1853 - 38 
1854 — 73 
1851 - 10 
1854 - 62 
1864 - 25 
1860 - 50 
1865 15 
1861 - 138 
1861 — 143 
1862 — 4 
1862 — 20 
1861 - 149 


1863 — 52 


Martin, Meridina 


Martien, Maria Merced 
Martin, Maria Merced 


Martines, Maria Merced 
Martinus, Maria Merced 


Mathie, Maria Petronilia 
Matthieu, Petrona 
Mathié, Maria Petrona 
Matje, Maria Petronella 
Mathie, Maria Petronella 
Mathie, Petrona 
Maatje, Petrona 

Matje, Petrona 

Matie, Petrona 

Mattie, Petrona 
Matthie, Petrona 


Muller, Anna Catharina 
Odor, Maria Luisa 


Oduber, Henrietta 
Oduber, Henriette 


Paesch, Bibi 


Paesch, Abigael Geertruida 


Paesch, Abigael 
Paesch, Abilia Geertruida 


Paesch, Pieternella 
Paesch, Petronella 
Paesch, Maria Petronilia 
Paesch, Maria Piternella 
Paesch, Maria Pieternella 
Paesch, Petronilla 
Palma, Maria Magdalena 
Paula, Maria Magdalena 
Phelipa Lucia 

Poppe, Anna Poulina 


Quant, Lucia Felipa 


Quilotte, Maria Ogenia 
Quilotte, Maria Eugenia 


Ras, Anna Catharina 


Ras, Anna Maria 

1861 - 138 


1862 - 133 
1867 - 44 


1863 - 129 
1864 - 43 


1853 - 56 
1851 - 66 
1854-2 
1854 - 81 
1855 - 86 
1857 — 92 
1859 — 14 
1866 — 138 
1867 — 70 
1870 — 37 
1870 - 55 


1874 — 92 


1874 - 190 


1861 — 121 
1863 — 8 


1860 - 40 
1861 - 176 
1862 - 39 

1863 - 81 


1860 - 16 
1867 - 111 
1871 - 123 
1871 - 178 
1871 - 191 
1873 — 32 
1867 — 165 
1865 — 135 
1850 - 2 
1844 — 79 
1882 — 139 


1882 — 19 


1857 - 81 


1862 - 65 


Custumbernan rond di Embaraso y Dunamento di Lus na cuminsamento di siglo 20 


Fam y nomber Afia y number 
di e acta 


Fam y nomber Afia y number 


di e acta 
Ras, Elizabeth 1862 — 45 Tromp, Anna Regina 1852-9 
Ras, Betsy 1868 — 29 Tromp, Anna 1865 — 146 
Ras, Magdalena 1855 - 31 Tromp, Clara 1869 — 53 a 
Rasmijn, Anna Maria 1865 - 132 Tromp, Clarisa 1882 — 171 
Rasmijn, Catharina 1882 — 155 Tromp, Emilie 1882 — 10 
Rasmijn, Maria Rita 1883 - 72 Tromp, Juana 1882 - 116 
Ridderstaat, Mercelina 1867 - 111 Tromp, Maria Elisabeth 1861 — 171 
Ridderstaat, Maria Mercelina | 1872 — 118 
Tromp, Maria Magdalena 1848 - 33 
Ridderstap, Annamitje 1853 - 54 Tromp, Magdalena 1849 — 27 
Ridderstap, Mitje 1850 — 92 
Tromp, Maria Martha 1886 — 113 
Ridderstap, Mercelina 1862 — 114 
Ridderstap, Maria Merselina | 1865 — 177 Tromp, Maria Petrona 1849 - 39 
Ridderstap, Maria Mercelina | 1871 - 90 Tromp, Petrona 1854 — 9 
Ridderstap, Maria Merced 1861 — 155 Tromp, Maria Rosalia 1859 - 48 
Ridderstap, Maria 1863 — 42 
Tromp, Martha 1855 - 104 
Ridderstap, Regina 1883 - 105 Tromp, María Marta 1869-1a 
Rojas, Maria Mercelina 1869 - 33 Vrolijk, Amalia 1883 - 204 
Roos, Helena 1861 - 91 Vrolijk, Anna Christina 1867-7 
Semeleer, Maria Elisabeth 1866 - 62 Vrolijk, Johanna 1881 - 96 
Semeler, Betje 1857 - 105 
Semeler, Maria Elisabeth 1863 - 35 Werleman, Catharina 1881 - 39 
Senior, Mercelina 1861 - 86 Werleman, Francina 1870-77 
Senior, Merselina 1862 - 28 
Werleman, Jacoba 1862 - 132 
Stamper, Florentina 1884-177 
Werleman, Johanna 1881 - 35 
Thiel, Anna Maria 1884 - 31 
Werleman, Maria Margarita | 1858 - 43 
Thiel, Maria Elizabeth 1868 - 96 
Wernet, Maria 1869-37a 
Thiel, Maria Petrolia 1882 - 166 
Willemse, Petrona 1854 — 5 
Thiel, Petronella Elis(z)abeth | 1857 - 51 Willemse, Maria Petronella | 1854 - 65 
Thiel, Petronilla Elizabeth 1860 — 42 Willemse, Petronella 1855 — 16 
Thiel(Tiel), Eliz(s)abeth 1861 - 83 Willemse, Maria Petrona 1857 - 20 
Thiel, Petronilia Elizabeth 1871 - 41 Willems, Petronilia 1862 — 125 
Thiel, Petronilla 1872 — 170 
Winterdaal, Helena 1854 - 79 
Thiele, Sabeltje 1858 - 53 
Winterdal, Susanna 1883 - 128 
Thijsen, Maria 1883 - 33 

Fam y nomber 


Fam y nomber 


di e acta di e acta 
1857 -42 1857 — 84 
1860 — 131 1870 — 117 


1871 — 14 


Winterdaal, Anna Hendrina 
Winterdal, Anna Hendrina 


Wouters, Elisabeth 
Wouter, Maria Elisabeth 
Wouter, Maria 


Wolff, Anna 
Wolff, Anna Martha 


1852 - 71 
1874 — 13 


Wouters, Catharina 1852 -3 


1856 — 72 


Wouters, Maria Zwijnsberg, Anna Maria 1856 - 36 

Nomber di parteranan den e periodo 1911 - 1930 


Nota: 

A saca e siguiente informacion for di e mapanan obtenibel na Archivo Nacional 
Aruba. Den e mapanan di 1900 - 1910 na Archivo Nacional Aruba no tin skirbi 
nomber di e personanan cu a bai duna op nomber di e mucha. Esaki lo por haya si 
den e Registronan di Nacemento original na Bureau Burgerlijke Stand en 
Bevolkingsregister. 

Tras di e nomber nos ta haya e afia cu e number di e acta, unda e nomber pa di 
prome bes ta aparece entrante 1911. E persona por tabata partera prome cu e 
tempo aki. 


Desde 1929 nos ta topa nomber di imigrantenan cu tabata partera. 


Nomber Afia y number 
di e acta 


1911-52 


Afia y number di e acta 


Angela, Catharina 
Tambe menciona como 
Loopstok 


Geerman, Johanna Catharina 1927 - 113 


Geerman, Josefa 1917-112 


Angela, Martha 1911 -3 Giel, Petronilia 1916-112 


Angela, Petra Cesaria 1922 - 371 Henriquez, Geertruida Magdalena | 1913- 164 


Archer, Alejandrina 1930 - 180 Henriquez, Lucaria 1911 - 86 


1927 - 25 


Bazaar, Maria Monica Kock, Prudencia 1925 - 288 


Bermudez, Petronilia 1918 - 44 Lacle, Helena 1911-6 


Christiaans, Juliana 1918 - 66 Mason, Constance Adelaine 


(tambe Adeline) 


1930 - 427 


Croes, Cipriana, 
tambe yama 
Stamper, Clementina 
Stamper, Supriana 


Praddy, Julia Maud 1929- 129 


1922 - 136 
1919 — 100 


Ras, Louisa 1914 - 132 


Dania, Helena 1925 - 379 Ras, Susanna 


1911141 


1916 - 47 


Erasmus, Anna Eustatia Ross, Elisabeth 


1929- 85 (verpleegster, 
despues den mesun aña 
menciona como partera 


Erasmus, Claudina 1924 - 295 


Ernandez, Mercelina 1917 - 130 Samuel, Sarah 


1930 - 611 


Fabus, Dorothea 1911- 42 Schwengle, Johanna Rosefina 1924 - 173 


Geerman, Ines 1929 - 292 Tromp, Louisa 1918 -6 

Nomber Afia y Afia y number di e acta 
number di e 
acta 
Tromp, Petronilla Vrolijk, Anna 1916 — 118 
Tromp, Petronilia 


Pieternella Vrolijk, Maria Pieternella 1913 - 59 
Kelly, Petronilia Pieternella 


Yarzagaray (Rasmijn), Cleodina | 1921 - 81 


Tromp, Reineta 1911 - 38 


Parteranan na 1930 


Aña 1930 tabata e ultimo aña, di cua nos por a inventarisa nomber di parteranan. No 
por consulta archivonan despues di 1930. Nos a inventarisa cuanto partera a keda 
menciona den e Registronan di Nacemento. Tabata trata di 13 partera. 


Den e Registronan di Nacemento di 1930 nan nomber ta aparece como lo siguiente: 


Angela, Martha (Ma Marta) 
Archer, Alejandrina 

Bazaar, Maria Monica (Ma Mona) 
Geerman, Johanna Catharina 


Geerman, Josefa 


Kock, Prudencia 

Loopstok, Catharina (Ma Rinchi) 

Mason, Constance Adelaine of Adeline 
Ras, Louisa (Ma Luisa) 

Ross, Elizabeth 

Samuel, Sarah 


Schwengle, Johanna (Ma Finchi) 


Tromp, Reineta 


Nota: 


E nomber entre parentisis a bin dilanti durante e entrevistanan. No ta di tur partera, 
ta conoci e nomber di carifio aki. 


70 


